ועדת הכלכלה, כנסת 16, פרוטוקול מספר 414, 2005-05-30 09:30

אמנון כהן: בוקר טוב לכל הנוכחים, אני פותח את ישיבת הוועדה בנושא:

אמנון כהן: הצעת חוק הספורט התחרותי בנהיגה, התשס"ג-2003 של חבר הכנסת אהוד רצאבי ושורה של חברי כנסת, ובהצעת חוק הנהיגה הספורטיבית, התשס"ה-2004 – הצעת חוק ממשלתית.

אמנון כהן: איחדנו את שתי הצעות החוק ב-14.3.2005 בהסכמת המציעים.

אמנון כהן: אנחנו צריכים אומנם לקבל את האישור הפורמלי של ועדת הכנסת, אבל בעיקרון ועדת הכלכלה החליטה על אישור האיחוד.

אמנון כהן: לפיכך, אנחנו נדון היום בהצעת החוק הממשלתית, ולאחר מכן נעבור ונראה אם כל הצעת החוק של המציעים משתלבת בהצעת החוק הממשלתית.

אמנון כהן: אם יהיה צורך להוסיף דבר-מה שאיננו מפורט, נדון בכך.

אמנון כהן: אני פונה לנציגי משרד החינוך: הבנתי שיש תקן בינלאומי לגבי הספורט המוטורי בעולם, ואנחנו המדינה היחידה בעולם שצריכה להוציא אל הפועל את החוק הזה דרך חקיקה.

אמנון כהן: האם בתקופה הזאת של הפגרה חשבתם שוב אם ראוי לאמץ את התקן הבינלאומי ולעשות את הפעילות הזאת בלא חקיקה?

אמנון כהן: הרי חקיקה בדרך כלל מסרבלת יותר את הדברים הללו.

רעות גורדון: חשבנו, ואנחנו איתנים בדעתנו שזה צריך להיעשות דרך חקיקה.

רעות גורדון: מדובר בענין של סיכון בטחוני.

רעות גורדון: כמו בתחומים אחרים, יש אצלנו חוקים שלא קיימים במדינות אחרות, כמו למשל נושא הצלילה הספורטיבית.

רעות גורדון: בישראל קיים חוק ובמדינות אחרות לא.

רעות גורדון: אנחנו איתנים בדעתנו בעיקר בגלל הסיכון הבטיחותי ובשל כל ההשלכות.

אמנון כהן: בעולם לא מתייחסים לסיכון הבטיחותי?

רעות גורדון: ראשית, אנחנו לא המדינה היחידה.

רעות גורדון: שנית, אלו הם הסטנדרטים שאנחנו רוצים להעמיד כמדינה, והמצב החוקי אצלנו אינו דומה.

שירלי אבנר: בנוסף לכל הדברים שנאמרו כאן, יש גם השלכה מבחינה חוקית.

שירלי אבנר: מדינת ישראל נמנית על המדינות היחידות שיש בהן הסדרים חוקיים של פיצויים לנפגעי תאונות דרכים וחובת ביטוח.

שירלי אבנר: מעבר לכך, בחוק הזה אנחנו מסדירים הבטים עונשיים מסוימים, שאי אפשר לעשות בארץ שלא בחקיקה.

ניבה רפאלי: בנוסף, כל עוד אין חוק מי שנוהג נהיגה ספורטיבית מבצע עבירה על חוקים קיימים - על פקודת התעבורה.

אמנון כהן: זה ברור.

אמנון כהן: אבל אם המשרד הרלוונטי רוצה לקיים פעמיים בשנה תחרות מוטורית ספורטיבית בתאריכים מסוימים, ולצורך כך צריך להתקין תקנות כלשהן, עלתה המחשבה לפיה אולי כדאי לאמץ את התקן הבינלאומי.

אמנון כהן: אבל אם אומרים לנו שכאן, במדינה המיוחדת שלנו, יש צורך במשהו מיוחד – נעשה משהו מיוחד.

אמנון כהן: אבקש לשאול שאלה כללית נוספת: האם החקיקות עליהן עברתם וניסחתם – כולל אלו של המציעים – עולות בקנה אחד עם החקיקות הבינלאומיות?

אמנון כהן: האם בדקתם שאין סתירות בין הדברים?

רעות גורדון: החוק מגדיר כללי נהיגה ספורטיבית, ובין היתר זה כולל את כל ה - - - הבינלאומיים.

רעות גורדון: התקנים שיאושרו על ידי הרשות הם אלו שיהיו כללי הנהיגה הספורטיבית, וזה יהיה בהתאמה לתקנים הבינלאומיים.

דוד טל: אני מבקש לדעת אם החוק הזה בא לקדם את הבטיחות בדרכים או לקדם את הספורט המוטורי בישראל.

אליעזר כהן: התשובה היא בהחלט כן.

דוד טל: חבר הכנסת כהן, אני מכיר את העמדה שלך, אבל את העמדה של נציגת משרד החינוך אני אינני מכיר.

רעות גורדון: החוק בא לקדם הן את הספורט המוטורי והן את כל נושא הבטיחות - זה לצד זה.

רעות גורדון: כלומר, הוא מסדיר את הספורט המוטורי תוך דאגה לכל נושא הבטיחות.

רעות גורדון: כך למשל, יהיו מסלולים קבועים כאשר גם המסלול הקבוע וגם המסלול הארעי יופעלו תוך שימת לב לכל כללי הבטיחות בדרכים ולכל אמצעי הבטיחות.

רעות גורדון: לכן אנחנו חוזרים ומדגישים את החשיבות של עיגון הנושא בחקיקה.

אמנון כהן: שאלה נוספת: סביב כל התחרויות האלה מתקיימת תמיד תחרות הימורים.

אמנון כהן: איך זה קיים בעולם, ואיך אנחנו נערכים לכך כאן בארץ – הרי גם בארץ יתקיימו בוודאי הימורים סביב הנושא.

אמנון כהן: האם לקחתם את זה בחשבון?

רעות גורדון: נושא ההימורים לא עלה.

רעות גורדון: אציין שכל נושא ההימורים צריך להיעשות דרך החוק להסדר ההימורים בספורט.

רעות גורדון: יש כללים, וזה לא יכול להכנס דרך החוק הזה.

קריאה: אין בעולם הימורים בספורט מוטורי.

דוד טל: האם אתם מתכוונים לעשות את זה בשבת?

דוד טל: החוק מדבר על אמצע השבוע בלבד, לא?

רעות גורדון: החוק לא מתייחס לענין של שבת.

דוד טל: אם כך, כדאי שהוא יתחיל להתייחס.

דני לוי: בתשובה לחבר הכנסת טל: אני מחזיק בידי מחקר של הפדרציה הבינלאומית הגדולה ביותר לספורט מוטורי.

דני לוי: המחקר מוכיח בפירוש כיצד נושא הספורט המוטורי משמש קטליזטור להורדת תאונות הדרכים בפועל.

דני לוי: זהו דוח שפורסם בכל העולם, ואוכל להעביר עותק שלו לכל המעונין.

דוד טל: אבקש לשאול אם החוק הזה הוא חוקתי, והאם החוק הזה עלול לפגוע באופיה היהודי של מדינת ישראל?

אילן ליבוביץ: לא יותר ממשחקי הליגה בכדורגל.

דוד טל: כבוד נשיא בית המשפט העליון ברק מדבר לא-פעם על אופיה היהודי של מדינת ישראל, והוא ביטל לא-אחת חוקים כאלה ואחרים כיוון שהם פגעו באופיה היהודי של מדינת ישראל.

דוד טל: אבקש לשאול אם החוק הזה יהיה חוקתי – האם הוא לא יפגע באופיה היהודי של מדינת ישראל.

דוד טל: אם יגידו לי שלא, אני ממשיך מכאן.

דוד טל: אם כן, אני רוצה לדעת איך זה עולה בקנה אחד עם הצעת החוק שמביא משרד החינוך ומשרד המשפטים.

דוד טל: אני רק מבקש ללבן את הסוגיה – אין שום רצון להתריס כאן כנגד משהו.

דוד טל: הגם שיש לי עמדה גם בנושא הזה, אני יכול להסכים עם דעת חברי חבר הכנסת ליבוביץ.

אליעזר כהן: חבר הכנסת צבי הנדל, סגן שרת החינוך, התרבות והספורט לשעבר, ניהל את רוב דיוני ההכנה של החוק הזה, והוא חובש כיפה.

אליעזר כהן: זו תשובתי לשאלתו של חבר הכנסת דוד טל.

דוד טל: אתה יודע מהי עמדתי לגבי החוק הזה.

דוד טל: אבל מה הקשר לכיפה?

אבשלום וילן: חשבתי שאני בא לדיון על החוק.

אבשלום וילן: משחקים בכדורגל יהודים, ערבים ושאר אומות העולם, והכל מתנהל כך.

אבשלום וילן: מצדי, שכל התחרויות יתקיימו ביום ששי.

אבשלום וילן: עם זאת, אינני חושב שתפקידו של המחוקק הוא להתערב כרגע בימים.

אמנון כהן: לשאול אפשר?

אבשלום וילן: אפשר לשאול, אין בעיה.

אבשלום וילן: עם זאת, אני מציע לעזוב את הנושא הזה.

אבשלום וילן: אחר כך תוכלו להגיע אתם לאלו הבנות שאתם רוצים.

אבשלום וילן: אבל זה לא שייך לחקיקה.

דוד טל: אנחנו לא רוצים להשחית את זמננו, ולגלות לאחר מכן שכבוד נשיא בית המשפט העליון ברק יפסול לנו את החוק הזה.

משה גפני: אני רוצה לשאול לגבי נושא תאונות הדרכים: הבנתי שיש סקרים שמצביעים על כך שהספורט התחרותי מוריד תאונות דרכים.

משה גפני: אומנם אינני איש מקצוע – וכמעט תמיד אני נעמד דום כאשר מצטטים דברים בשם אנשי מקצוע – אבל אני לא מבין איך נער שצופה בספורט התחרותי ורואה שמי שנוסע מהר יותר זוכה, ינהג באופן זהיר יותר בכביש.

משה גפני: אני מתאר לעצמי שכאשר הנער מקבל רישיון ונוסע בכביש, הוא נוסע מהר יותר כיוון שהוא למד שזה מוכיח כישורים, יכולת לנצח וכדומה.

משה גפני: באופן פסיכולוגי, הספורט התחרותי מגביר תאונות דרכים, לדעתי.

משה גפני: עם זאת, יכול להיות שאני טועה.

משה גפני: כשאני מתחיל ללמוד את הענין, ההגיון משכנע שהספורט התחרותי מגביר את תאונות הדרכים.

משה גפני: ייתכן שבעולם יש פחות תאונות דרכים בשל סיבות אחרות, ולא בגלל הספורט התחרותי.

משה גפני: אולי המצב אצלנו שונה גם הוא מסיבות אחרות.

משה גפני: ייתכן שהספורט התחרותי רק יגביר את תופעת תאונות הדרכים הנוראות שאנחנו חוטפים כאן מדי שבוע.

משה גפני: לפיכך, השאלה היא האם לא יצא שכרו בהפסדו - עוד לפני שאנחנו נכנסים לשאלה שהציב חבר הכנסת טל, האם זאת מדינה יהודית או לא, וגם על כך חשוב לקבל תשובה.

שירלי אבנר: לשאלתך הראשונה: לפני שמשרד המשפטים משחרר הצעת חוק ממשלתית הוא כמובן בודק אותה בעיניים חוקתיות, ובין היתר גם לאור אופיה של מדינת ישראל כמדינה יהודית ודמוקרטית.

משה גפני: אם משרד המשפטים בדק את זה אנחנו ממש לא רגועים.

שירלי אבנר: לשאלתך השניה: המחקרים אכן הצביעו על כך.

שירלי אבנר: הכוונה של הספורט התחרותי היא בין היתר לתעל את כל היצר של נהגים צעירים, ובנוסף ללמד כיצד לנהוג בזהירות, כמו קארטינג.

דוד טל: איך בדיוק ילדים ילמדו לנהוג בזהירות במהירות של 200 קמ"ש?

אליעזר כהן: למה לא 350 קמ"ש?

שירלי אבנר: בעקבות החוק הזה צריך יהיה להתקין בין השאר גם כללים לגבי אופן הנהיגה.

שירלי אבנר: אם מדובר קארטינג שמשתתפים בו ילדים בני שבע זה יהיה גם בהתאם לכך – המהירות תהיה מהירות מופחתת.

שירלי אבנר: גם בניות יש היום בית ספר ללימוד כללי הנהיגה עם תמרורים ורמזורים.

שירלי אבנר: הכוונה היא לשלב בכך גם מעין אלמנט של משחק לילדים.

משה גפני: האם דימית את זה לקארטינג?

שירלי אבנר: לא, יש קארטינג - - -

משה גפני: מהי המהירות של הקארטינג?

משה גפני: מהי המהירות המקסימלית של הספורט התחרותי?

דני לוי: במתחמים סגורים זה יכול להגיע עד 300 קמ"ש.

אמנון כהן: ברשותכם, נתחיל בהקראת החוק.

אמנון כהן: קיבלתי מסמך מנומק של ממס"י עם הערות לגבי סעיפים מסוימים.

אמנון כהן: אבקש שתעלו את הטיעונים שלכם תוך כדי הקראת החוק, ונחליט באופן נקודתי האם לשלב את הדברים בהצעת החוק.

משה גפני: מה הקשר של ממס"י לחוק הזה?

קריאה: הם רוצים להיות ההתאחדות.

דני אורן: לא.

דוד טל: יש לכם כוונה להיות ההתאחדות?

גלעד ארדן: ראשית, זה לא פשע.

גלעד ארדן: אין איסור בחוק.

יצחק מילשטיין: התשובה היא לא.

יצחק מילשטיין: אבל יש הסבר לכך שממס"י כתב את מה שהוא כתב.

יצחק מילשטיין: אם היושב ראש יאפשר, תנתן גם תשובה.

שוקי דקל: אבקש להשיב לחבר הכנסת גפני בנושא הפחתת התאונות: סביב החוק שיתקבל, יצטרכו לבנות מסלולים מיוחדים, פארקים מיוחדים, בתי ספר לנהיגה נכונה וזהירה.

שוקי דקל: הענין הזה יביא לשינוי תרבות הנהיגה.

דוד טל: יש עלות שעולה על 5 מיליוני ש"ח – בניית המסלולים וכדומה עולה על הסכום הזה?

שוקי דקל: מדובר ביזמים פרטיים, כך שהענין הזה לא - - -

דוד טל: אם כך, אין עלות על המדינה.

אמנון כהן: יש תקורה של מיליון ש"ח.

זהר גרינברג: שמי זהר גרינברג ממועדון האופנועים הישראלי.

זהר גרינברג: רציתי להשיב לחבר הכנסת גפני על שאלתו: תשתית המסלולים שתוקם לא תשמש לתחרויות בלבד, אלא תעמוד גם לשימושם של רוכבי אופנועים ונהגי מכוניות, שיבואו למסלולים האלה במשך השבוע.

זהר גרינברג: הם יוכלו לנהוג במקום הזה בצורה מקצועית ומהירה, מה שאסור לעשות בכבישים אבל עושים בכבישים.

דני אורן: ראשית, דני לוי אמר כאן שאנחנו רוצים להיות ההתאחדות.

דני אורן: התשובה היא – לא; אנחנו לא רוצים להיות ההתאחדות.

דני אורן: אנחנו כאן משום שממס"י היא הנציגה של שתי הפדרציות הגדולות בעולם למכוניות ולאופנועים, שמרכזות 99% מהפעילות העולמית.

דני אורן: כך שכל הידע שקיים בנושא של ספורט מוטורי מצוי בידיים של ממס"י.

דני אורן: לכן אנחנו נמצאים כאן, בעיקר כדי לכוון את הדברים שאינם נכונים מבחינת הספורט בסעיפים שיש בהם לקונה.

אמנון כהן: למה לא עשיתם בלי חוק?

משה גפני: האם אתם בעד החוק הזה?

דני אורן: באופן עקרוני, אין בעולם אף מקום שבו יש חוק, ולדעתי גם במדינת ישראל לא צריך היה חוק.

דני אורן: שאל חבר הכנסת אמנון כהן למה לא עשינו ספורט, והתשובה היא שיש חוקים אחרים במדינת ישראל, שמונעים את הספורט.

דני אורן: גם במסגרת הצעת החוק הזאת יש סעיפים בהצעות חוק אחרות שצריך לבטל.

דני אורן: זו הסיבה לכך שאי אפשר היה לעשות ספורט מוטורי עד היום.

דני אורן: עם זאת, אם הוחלט שיהיה חוק ספורט מוטורי, אנחנו בעד הצעת חוק הספורט המוטורי.

דני אורן: הגשנו רשימה של תיקונים מהותיים בנושאים טכניים אחד-לאחד, שמפרטים מה צריך לתקן.

דוד טל: מי ירכיב את ההתאחדות הזאת בסופו של יום?

דני אורן: לפי הצעת החוק, השרה תמנה - - -

אליעזר כהן: למען מי שלא השתתף בדיונים הרבים שנערכו לאורך שנים: החוק נולד משום שהיו חוקים שמנעו עשיית ספורט מוטורי.

אמנון כהן: נתחיל כעת בהקראת החוק.

רעות גורדון: הצעת חוק הנהיגה הספורטיבית, התשס"ה-2004 פרק א: הגדרות סעיף 1 – הגדרות "בחוק זה – "בעל", לענין כלי תחרותי – כהגדרתו בסעיף 1 לפקודת התעבורה, בשינויים המחוייבים;" בסעיף 1 לפקודת התעבורה מוגדר: "בעל" – אחד מאלה: (1) הבעל הרשום ברשיון הרכב; (2) לענין רכב שיש עליו הסכם שכירות או הסכם של מקח-אגב-שכירות או הסכם מכר – האדם המחזיק ברכב מכוח ההסכם; (3) לענין רכב הרשום על שם חבר בני אדם – מנהל פעיל, שותף או עובד מינהלי בכיר בחבר, האחראים לאותו רכב; (4) לענין רכב הרשום על שם קטין או חסוי כמשמעותם בחוק הכשרות המשפטית ואפוטרופסות, התשכ"ב-1962 – הורו או מי שמונה אפוטרופסו, לפי הענין;" "דרך" – כמשמעותה בפקודת התעבורה;" בסעיף 1 לפקודת התעבורה מוגדר: "דרך" – לרבות כל מסילה, דרך, רחוב, סמטה, ככר, מעבר, גשר או מקום פתוח שיש לציבור זכות לעבור בהם;

מיכאל רצון: אדוני היושב ראש, אבקש להעיר: כל ועדות הכנסת כולן נקבעו לשעה 10:00 היום.

מיכאל רצון: איך אפשר להתחלק בין כולן?

מיכאל רצון: אי אפשר לדעת.

אמנון כהן: זה לא רק היום.

1028: אדוני היושב ראש, בגלל הבעיה הזאת - אנחנו צריכים להופיע כעת בוועדת הכנסת, בוועדת הכספים ובוועדת הכלכלה – אבקש שאדוני היושב ראש יודיע לנו מתי תבוא ההצבעה.

אמנון כהן: אני לא יכול לדעת.

1028: יש כאן הערות על כל מני סעיפים.

1028: אנחנו מבקשים שכל סעיף יגיע להצבעה עם ההערות של שני הצדדים.

דוד טל: חבר הכנסת בנלולו, אם לא תהיה נוכח, איך תדע על מה להצביע?

גלעד ארדן: ראשית, אנחנו לומדים את החומר - - -

משה גפני: אבקש לדעת מדוע חברי הליכוד רוצים לדעת הכל, ומדוע מדובר דווקא בחברי הליכוד מ"המורדים".

גלעד ארדן: הבעיה היא שהקואליציה שאליה הצטרפת מינתה לסגני שרים - - -

1028: אני רוצה להיות נוכח כאן בזמן ההצבעות.

אמנון כהן: אנחנו נלמד כל סעיף שנקרא, נתפלמס עליו ונשמע את ההערות של כולם.

אמנון כהן: ברגע שבו נגיע להבנה ביחס לאותו סעיף, נצביע.

גלעד ארדן: אי אפשר לרכז את ההצבעות?

אמנון כהן: אי אפשר.

אמנון כהן: אנחנו נצביע על סעיף שהגענו להסכמה לגביו.

גלעד ארדן: זה בסדר.

גלעד ארדן: אבל מה ביחס לסעיפים ששנויים במחלוקת?

דוד טל: הבעיה שלכם לא נוגעת להגדרות.

דוד טל: ההצבעה עצמה שתתקיים בסוף היא זו שחשובה לכם.

דוד טל: זה לא יהיה היום, ונראה לי שזה לא יהיה בשנה הקרובה.

גלעד ארדן: אם יש סעיף ששנוי במחלוקת, האם אפשר לדחות את ההצבעה לגביו - - -

אמנון כהן: אנחנו נעבור על כל סעיף, נגיע להבנה ונצביע.

אמנון כהן: אחרת לא נגמור.

אהוד רצאבי: אדוני היושב ראש, למען הדיון בידיים גלויות ובשקיפות נאותה, אבקש לקבל מידע כמה חברי מרכז ליכוד יש בממס"י, ואם יש חברי מרכז ליכוד בממס"י.

קריאה: אין אפילו אחד.

משה גפני: לגבי משחקי השחמט: אבקש לדעת כמה יש במועצת שינוי.

1028: חברי מפלגה יש בכל מפלגה, חבר הכנסת רצאבי.

1028: הבוס שלך הלך ביום שבת ואמר שיש שחיתות במפלגה - לא בשיטת המפלגה.

1028: הוא רק לא ידע מה יש אצלו בתוך שינוי.

1028: את זה אתה רוצה לבוא ולומר כאן?

1028: שים את זה על השולחן.

אמנון כהן: אתה מתכוון לאיגוד השחמט?

1028: כמה יש ברשות הצלילה?

1028: כמה יש בכל רשות אחרת?

1028: אני מעדיף שלא להכניס פוליטיקה לתוך הנושא בוועדה.

1028: אני לא מכניס – אתה רוצה להכניס.

אהוד רצאבי: אתה פועל בניגוד לעמדת השרה שלך.

1028: אני לא הולך בניגוד לשום עמדה.

1028: אני לא נגד החוק.

גלעד ארדן: אפשר להתווכח עניינית.

גלעד ארדן: אני באתי להעביר את החוק הזה.

1028: גם אני רוצה להעביר.

גלעד ארדן: לא על השאלה מי יפקח יקום או יפול החוק.

גלעד ארדן: אולי דווקא למי שתולה את קיום החוק במי שמפקח עליו יש אינטרסים.

גלעד ארדן: לנו זה לא כל כך חשוב.

1028: אתה מוכן להודיע מי עומד לפקח על החוק?

1028: מי?

דני לוי: השרה שלך.

1028: אם השרה שלי מפקחת על החוק, אני חותם עליו עכשיו.

אמנון כהן: לאור בקשתו של חבר הכנסת אהוד רצאבי לקבל רשימה מחברת ממס"י לגבי מספר חברי הליכוד שנמצאים שם, אני נועל את הישיבה.

אהוד רצאבי: אני לא זוכר שאמרתי את זה כאולטימטום.

1028: תביאו רשימה לגבי כל רשות – בשחמט, בצלילה.

אמנון כהן: נמשיך בקריאת החוק.

רעות גורדון: "הוועדה המייעצת" – הוועדה שמונתה לפי הוראות סעיף 25".

רעות גורדון: נעבור לסעיף 25: סעיף 25 – הוועדה המייעצת "(א) השר ימנה ועדה מייעצת, שתפקידיה הם כמפורט בחוק זה, ואלה חבריה: (1) נציג השר, והוא יהיה היושב ראש; (2) נציג שר התחבורה; (3) נציג שר התעשיה המסחר והתעסוקה; (4) נציג השר לביטחון הפנים; (5) מי שהיה, בעבר, פעיל בתחום מתחומי הנהיגה הספורטיבית והוא בעל ניסיון וידע בתחום האמור; (6) נציג התאחדות; (7) נציג מכון התקנים הישראלי.

רעות גורדון: (ב) נציג שר התחבורה ישמש כממלא מקום יושב ראש הוועדה.

רעות גורדון: "

אמנון כהן: למה לא לכתוב בסעיף 25 (א)(2) שנציג שר התחבורה ישמש כממלא מקום יושב ראש הוועדה?

אמנון כהן: לשם מה הכפילות?

שירלי אבנר: עבדנו עם נסחת החוק של משרד המשפטים; לדעתה כך זה ברור יותר.

משה גפני: אני חושב שאם היה כתוב כפי שהציע היושב ראש, זה ברור יותר.

משה גפני: אבקש לשנות את הנוסח.

אמנון כהן: נגיע לסעיף 25 ונוסיף למעלה.

גלעד ארדן: האם הנציגים בוועדה המייעצת הם עובדי מדינה?

רעות גורדון: לא כולם.

איל יפה: שמי עו"ד איל יפה, מומחה למשפט ספורט.

איל יפה: אני מייצג כאן את לשכת עורכי הדין.

איל יפה: אני לא מבין מדוע הסמכויות של הוועדה המייעצת לא מעוגנות בסעיף הזה, וצריך ללכת להפניות וכדומה.

איל יפה: אני מנסה להבין כבר מספר ימים מה קורה.

איל יפה: שנית, לגבי שאלתו של חבר הכנסת ארדן: אם אני מבין נכון, נציג שר לא חייב להיות עובד מדינה.

איל יפה: יש כאן גם נציגים שאינם קשורים כלל לרשויות המדינה.

איל יפה: נושא ההתאחדות יוצר בעיה משום שכרגע אין שום התאחדות מוכרת.

איל יפה: על פי ההצעה, לשר יש סמכות להכיר בהתאחדות, אבל אין ענף ספורט נוסף בארץ שבו השר לא רק ממנה את ההתאחדות וקובע מי נחשב ההתאחדות; אולי יכולה להיות כאן יותר מהתאחדות אחת, ואם כן איזו התאחדות מייצגת.

איל יפה: זה יוצר איזשהו ניגוד עניינים.

אמנון כהן: מה אתה מציע?

איל יפה: ראשית, להכניס את הסמכויות לסעיף הזה.

שירלי אבנר: זה לא מתאים.

שירלי אבנר: זה מורכב יותר מלעשות רשימת מכולת.

שירלי אבנר: זה לא דבר שמתאים לעשות כרשימת מכולת.

שירלי אבנר: הוועדה המייעצת נכנסת במספר מקומות: היא מייעצת לרשות המוסמכת לקבוע את הכללים והיא מייעצת לשר בעניינים מסוימים.

שירלי אבנר: לדעתנו, אם נכניס כאן רשימת מכולת זה רק יסרבל.

דוד טל: האם כל נציגי השרים שמניתם כאן צריכים להיות בעלי קשר לספורט, בעלי הבנה או ידיעה בספורט?

דוד טל: אלמלי כן, איך הם יוכלו לייעץ?

דוד טל: כלומר, מישהו צריך להיות בקי ובעל מקצוע בתחום הזה במשהו כדי שהוא יוכל להציע - - -

שירלי אבנר: לכל אחד מהם יש את המומחיות בתחום שלו.

שירלי אבנר: אם מדובר בנציג שר התחבורה, יש לו מומחיות בתחום התחבורה, שגם היא נדרשת.

גלעד ארדן: אבל זה לא כתוב.

גלעד ארדן: כתוב "נציג שר התחבורה" – הוא יכול למנות את מי שהוא רוצה.

שירלי אבנר: הוא לא ימנה סתם אדם.

שירלי אבנר: מן הסתם, כל אחד מהשרים האלה ירצה למנות אדם בעל - - -

גלעד ארדן: מה זה "מן הסתם"?

גלעד ארדן: מה פתאום?

גלעד ארדן: מהיכן ההנחה הזאת?

גלעד ארדן: בעבר מוניתי כנציג משרד ראש הממשלה במרכז רבין - יש לי ניסיון בהנצחה?

גלעד ארדן: שר ממנה את מי שמקורב אליו.

שירלי אבנר: עם כל הכבוד, יש הבדל בין דוגמה כזאת לבין כהונה כנציג השר בתחום כזה.

שירלי אבנר: לממשלה יש את ההנחיות הפנימיות שלה.

שירלי אבנר: שרים לא ממנים סתם אנשים כאשר מדובר בנציגים בוועדה מייעצת.

משה גפני: סליחה, אני יכול להביא דוגמה שבה שר מינה למועצה דתית אדם שאין לו שום קשר לנושא רק משום שהוא חבר מרכז.

משה גפני: מה דעתך על זה?

משה גפני: האם קראת את הדוח האחרון של מבקר המדינה לגבי מינויים של שרים?

משה גפני: מה זה "מן הסתם"?

משה גפני: שר התחבורה הוא איש רציני, כמובן, שימנה אנשים מקצועיים.

משה גפני: אבל מה יהיה אם שר התחבורה שיבוא אחריו ימנה חבר מרכז?

שירלי אבנר: אפשר יהיה לתקוף את המינוי הזה.

משה גפני: למה לתקוף?

משה גפני: למה לא לקבוע בחוק?

משה גפני: הרי אנחנו המחוקקים.

גלעד ארדן: מה אכפת לך להוסיף משפט, לפיו יש לו "כישורים מתאימים" או זיקה - - -

משה גפני: אדוני היושב ראש, אין לי טענה לאדם ספציפי כזה או אחר, אבל לדעתי במקרה הזה – כמו במקרים רבים של חקיקה – הממשלה יוצרת פרצה שקוראת לגנב.

משה גפני: הרי אנחנו בסופו של דבר מחוקקים.

משה גפני: אם אנחנו מחוקקים חוקים שמאפשרים לשרים להיכנס בפרצה הזאת, ואחר כך אנחנו צועקים שהמדינה מושחתת, יש דוחות של מבקר המדינה וממנים אנשים לא מתאימים - המחוקק אשם.

משה גפני: הממשלה ואומרת שכך היא חושבת שצריך להיות, וכפי שאמרתי, כשבאים אנשי מקצוע אנחנו נעמדים דום ולא מפעילים את המחשבה.

משה גפני: אם כן, אני מציע להפעיל את המחשבה.

משה גפני: לגבי אחד השרים האלה – וכמובן לא אנקוב בשמו – סביר להניח שהוא ימנה אדם שאין לו זיקה לספורט תחרותי רק משום שהוא חבר מרכז.

משה גפני: לגבי אחד מהם אני בטוח.

משה גפני: לפיכך, אני מציע לכתוב באופן מדויק בחוק שהאיש צריך להיות עובד משרד התחבורה או עובד משרד התעשיה, המסחר והתעסוקה, ומוטב – אדם בעל זיקה מוכחת לענין הזה.

דוד טל: אני מעדיף "אדם בעל זיקה מוכחת לענין".

קריאה: למה לא אדם בעל ניסיון בספורט המוטורי?

שירלי אבנר: מה פירוש "זיקה מוכחת"?

שירלי אבנר: האם נציג משרד התחבורה - - -

צבי יוזנט: אדם בעל ניסיון בתחום המוטורי.

שירלי אבנר: סליחה, האם שר התחבורה ימנה אדם שהוא נציג ממס"י?

שירלי אבנר: לא יעלה על הדעת.

צבי יוזנט: כיהנתי במשך 43 שנה כסמנכ"ל משרד התחבורה.

צבי יוזנט: במשרד התחבורה יש מספיק אנשים שאני מכיר שיודעים מה זה ספורט מוטורי.

דוד טל: גם במשרד לבטחון פנים אתה מכיר אחד כזה?

צבי יוזנט: בוודאי.

דוד טל: נציגת משרד המשפטים, האם נחה דעתך?

שירלי אבנר: לא - - -

אמנון כהן: מה לגבי משרד התמ"ת?

צבי יוזנט: אני לא עובד מדינה, לכן אני יכול להתבטא: הרי אתם אומרים שאתם לא רוצים שיהיו כאן מינויים פוליטיים.

צבי יוזנט: מינוי פוליטי אפשר לנטרל כאשר האיש מקצועי.

צבי יוזנט: אם הוא מקצועי - - -

אמנון כהן: בסעיף 25, הדן בוועדה המייעצת, אבקש לתקן כדלקמן: בסעיף 25(א)(2) ייכתב "נציג שר התחבורה, והוא ישמש כממלא מקום יושב ראש הוועדה".

אמנון כהן: לפיכך, סעיף קטן (ב) שבסוף יימחק.

אמנון כהן: בסוף הסעיף, אבקש להוסיף שהנציגים יהיו בעלי זיקה למקצוע.

אמנון כהן: אבקש שתנסחו נוסח שייתן את הביטוי ההולם לכך.

שירלי אבנר: ננסה לחשוב על הביטוי המתאים.

שמרית שקד: האם "בעל ידע וניסיון בתחום הספורט" יהווה ניסוח מתאים?

שירלי אבנר: זה לא תמיד מתאים.

ניבה רפאלי: כל נציג צריך להיות בעל תחום מומחיות אחר.

ניבה רפאלי: המומחיות של נציג שר התחבורה תהיה בתחום הרכב והמסלולים, למשל.

אמנון כהן: זה מה שאנחנו אומרים – מומחיות בתחום.

ניבה רפאלי: המומחיות שלהם היא לא בתחום הספורט המוטורי.

ניבה רפאלי: רק השילוב של כולם ביחד יוצר - - -

שירלי אבנר: אולי: "והם יהיו בעלי מומחיות בתחום המשרד - - -

ניבה רפאלי: נציג מכון התקנים הוא אולי מומחה בתקנים - - -

אהוד רצאבי: אולי "בעלי מומחיות מוכחת בתחום שבגינו הם נמצאים שם.

אהוד רצאבי: " אם ניקח את מכון התקנים, למשל, הוא צריך להיות בעל מומחיות בתחום הזה - - -

ניבה רפאלי: אני גם לא רוצה לסגור מראש.

ניבה רפאלי: אני חשבתי שהתחום שלו הוא למשל הבטיחות של הלבוש שלהם, אבל זה יכול להיות גם הבטיחות של המסלול, למשל.

ניבה רפאלי: אם אני כותבת כאן, אני סוגרת.

אמנון כהן: לא, נכתוב משהו בסגנון של "זיקה".

שירלי אבנר: אולי: "הנציגים יהיו בעלי מומחיות בתחום עליו מופקד המשרד או הגוף.

שירלי אבנר: "

אמנון כהן: לא, זה לא אומר כלום.

שירלי אבנר: אולי הנקודה לא ברורה, אבל מה שחשוב לגבינו ביחס לוועדה המייעצת זה לא שכולם יהיו בעלי מומחיות דווקא בתחום הנהיגה הספורטיבית.

שירלי אבנר: כפי שנאמר כאן, חשוב שכל אחד מהם יוכל להביא את הערך המוסף של המשרד.

שירלי אבנר: אם כך, "בתחום עליו מופקד המשרד או הגוף שאותו הוא מייצג".

אהוד רצאבי: אולי "מומחיות מוכחת"?

שירלי אבנר: זה יהיה קצת בעייתי.

שירלי אבנר: לדעתנו "מומחיות" - - -

אמנון כהן: אבקש שתעבירו לפעם הבאה נוסח לסעיף 25.

אהוד רצאבי: אני מבקש לשאול שאלה לגבי הרכב הצוות:

אהוד רצאבי: מדוע יש צורך בנציג משרד התמ"ת בוועדה הזאת?

אהוד רצאבי: אם כבר, הייתי מוסיף את נציג האוצר – הוא יוכל להביא את כל נושא הביטוח, הנכסים וכן הלאה.

דני לוי: ראשית, משרד התמ"ת ממונה על נושא הייבוא – כלים תחרותיים שיבואו יצטרכו לעבור ועדה מסוימת.

דני אורן: משרד האוצר הוא שקובע את סעיפי המכס על כל אחד מהרכבים.

אמנון כהן: למה נציג האוצר לא נמצא?

קריאה: אולי מכס שייך לאוצר, אבל ייבוא שייך למשרד התמ"ת

דני לוי: נציג מכון התקנים לא צריך להיות שם, לדעתי.

אמנון כהן: איך נדע אם הרכב המיובא עומד בתקן?

איל יפה: זה קשור לתקינה ובטיחות.

דני לוי: חוקי התקינה והבטיחות לרכבים ספורטיביים ניתנים על ידי ספר שמקיף בתוכו את כל - - -

אמנון כהן: מי בודק?

אמנון כהן: מחר יש תקלה, הלך מישהו ועשה תאונה מחרידה.

אמנון כהן: בודקים שהרכב לא עמד בתקן - מי בודק?

דני לוי: ראשית, מי שנותן את התקן לאירוע עצמו הוא וועדה שנמצאת בתוך ההתאחדות.

דני לוי: זה חלק מהמשחק הספורטיבי בכל העולם.

דני לוי: ישנם בוחנים טכניים שמאשרים רכב לעליה למסלול אירועים לכל אירוע.

אמנון כהן: אני מדבר על שלב קודם - בייבוא עצמו.

דני לוי: כיוון שלדע

דני לוי: תנו הכלים הספורטיביים צריכים לקבל רישוי מיוחד לכלי ספורטיבי, ברגע שהוא ייכנס לארץ יצטרכו לבדוק אם הוא עומד בתקינה הספורטיבית.

אמנון כהן: מי?

דני לוי: הוועדה המייעצת.

קריאות: - - -

שירלי אבנר: לדעתי, חשוב שנגיע לסעיף הזה לאחר שנדון בנושאים נוספים, נראה את ה- - - של הוועדה המייעצת, ולאחר מכן נוכל להסביר טוב יותר את ההרכב של הוועדה.

אמנון כהן: בסדר, קיבלתי את עמדתך: כשנדון בסעיף 25 נכנס לעובי הקורה.

אמנון כהן: כרגע נמשיך הלאה.

רעות גורדון: ""הרשות המוסמכת" – הרשות לנהיגה ספורטיבית שהוקמה לפי הוראות סעיף 3.

רעות גורדון: " אקרא את סעיף 3: סעיף 3 – הקמת הרשות המוסמכת ותפקידיה "(א) מוקמת בזה, במשרד החינוך התרבות והספורט, הרשות לנהיגה ספורטיבית, שתמלא את התפקידים שנקבעו לה לפי הוראות חוק זה.

רעות גורדון: (ב) מנהל הרשות ועובדיה יהיו עובדי המדינה.

רעות גורדון: (ג) מנהל הרשות אחראי על פעולות הרשות ועל ביצוע תפקידיה לפי הוראות חוק זה.

רעות גורדון: " נחזור לסעיף ההגדרות: "התאחדות" – תאגיד שהוכר כהתאחדות לפי הוראות סעיף 4.

רעות גורדון: " אקרא את סעיף 4: סעיף 4 – הכרה בהתאחדות "(א) השר רשאי להכיר בתאגיד שלא למטרות רווח, כהתאחדות המרכזת והמייצגת תחום, אחד או יותר, בענף הנהיגה הספורטיבית.

רעות גורדון: (ב) השר יקבע תנאים להכרה בהתאחדות לפי סעיף זה, לרבות תנאים לענין יכולתה הארגונית, הכספית והמקצועית של ההתאחדות, הנדרשים לצורך מילוי תפקידיה לפי חוק זה ולפי כללי הנהיגה הספורטיבית.

רעות גורדון: " נחזור לסעיף ההגדרות: "חוק הפיצויים" – חוק פיצויים לפנגעי תאונות דרכים, התשל"ה-1975.

רעות גורדון: "

אמנון כהן: האם החוק נלקח מהחוק ההוא?

רעות גורדון: כן, זוהי הפניה לחוק קיים – חוק פיצוי נפגעי תאונות דרכים.

אמנון כהן: האם דינו של נפגע תאונת דרכים בכביש כדינו של מי שייפגע שם?

שירלי אבנר: בסעיף 32 הכנסנו תיקון לחוק הפיצויים - - -

אמנון כהן: אני רוצה לדעת מהו ההבדל בין תאונת דרכים רגילה לבין תאונת דרכים תחרותית, כאשר רכב אחד מועד חלילה ופוגע באזרחים - - -

שירלי אבנר: נגיע לזה.

רעות גורדון: עדיין לא הגענו לסעיף המהותי, שמתייחס להבדלים בין חוק הפיצויים לנפגעי תאונות דרכים לבין הצעת החוק שלפנינו.

רעות גורדון: זה בסעיף 33.

רעות גורדון: "כלי תחרותי" - כלי מנועי שניתן לנהוג בו נהיגה ספורטיבית, שקבע השר בשים לב לכללי הנהיגה הספורטיבית".

דוד טל: מה זה "נהיגה ספורטיבית"?

שירלי אבנר: יש הגדרה בהמשך.

רעות גורדון: "כללי הנהיגה הספורטיבית" – התקנונים והכללים שאושרו בידי הרשות המוסמכת לפי הוראות סעיף 5".

רעות גורדון: אקרא את סעיף 5: סעיף 5 – כללי הנהיגה הספורטיבית "(א) כללי הנהיגה הספורטיבית הם התקנונים והכללים כמפורט להלן, כפי שאישרה הרשות המוסמכת, בשינויים ובתנאים שעליהם הורתה: (1) התקנונים הרשמיים הנוהגים, מזמן לזמן, בגופים הבינלאומיים המוכרים בתחום מתחומי הנהיגה הספורטיבית, והכללים שעליהם החליטה התאחדות על פי התקנונים האמורים; (2) כללים שעליהם החליט מועדון לנהיגה ספורטיבית בישראל, ובלבד שאינם עומדים בסתירה לתקנונים ולכללים האמורים בפסקה (1) שענינם תחום הנהיגה הספורטיבית שבו עוסק המועדון, ככל שישנם תקנונים או כללים בתחום האמור; לענין זה, "מועדון לנהיגה ספורטיבית" – תאגיד שלא למטרות רווח הפועל לצורך קיום פעילות של נהיגה ספורטיבית.

רעות גורדון: "

איל יפה: אין הגדרה של מועדון.

רעות גורדון: יש.

דוד טל: האם לאותו מועדון תוכל להיות חברת אחזקות, למשל?

שירלי אבנר: לא אוסרים את זה ככל שהוא עומד בתנאים ובהגדרה.

דוד טל: תאגיד הוא תאגיד בלא מטרות רווח, אבל הוא יכול בהחלט להקים חברת אחזקות.

דוד טל: אני אינק ואשאב את כל הרווח שלו לחברת האחזקות, והחברה תחלק כיד הטובה עליה לכל מי שתרצה.

שירלי אבנר: אלו הם הכללים הרגילים שחלים לגבי תאגיד שלא למטרת רווח.

שירלי אבנר: אנחנו לא יוצרים כאן משהו מיוחד.

דוד טל: אבל אתם למעשה לא סותמים את הפרצה שקיימת למעשה זמן רב גם בחוקים אחרים.

שירלי אבנר: אני מקווה מאוד שכן.

דוד טל: אתם לא – את אומרת שאתם נוהגים באותו אופן.

דוד טל: זאת לא סתימת פרצה.

אמנון כהן: בדרך הזאת הם לא סומכים שום פרצות.

אמנון כהן: מסתמכים על מה שיש, ומלבישים את זה אחד על השני.

דוד טל: הבנתי מדברי היועצת המשפטית המלומדת שיש להם כוונה לשפר את המצב, ולא להישאר באותו מקום שבו הם נמצאים כל הזמן.

אמנון כהן: לא התרשמתי כך.

דוד טל: כך התרשמתי מדבריה.

דוד טל: הם יודעים טוב יותר מאתנו איך עושים זאת כל הזמן בכל מני עסקאות סיבוביות כאלה ואחרות.

דוד טל: חשבתי שרוצים להפסיק את זה.

שירלי אבנר: אתייעץ עם הגורמים הרלוונטיים אצלנו במשרד.

תומר כרמי: גם אם יש מקום לעשות את זה, החוק הזה הוא לא המקום המתאים.

דוד טל: זה לא משנה – ולו רק שהפרצה הזאת תיסתם.

רעות גורדון: "(ב) הרשות המוסמכת לא תאשר כללי נהיגה ספורטיבית שענינם תנאים למתן רישיון כלי תחרותי ולחידושו, אלא לאחר התייעצות עם הוועדה המייעצת.

רעות גורדון: (ג) כללי הנהיגה הספורטיבית יעמדו לעיון הציבור במשרדי הרשות המוסמכת, וכן במשרדי ההתאחדות ובמועדון הנהיגה הספורטיבית הנוגעים בדבר.

רעות גורדון: " בחזרה לסעיף ההגדרות: "מסלול מירוץ ארעי" – כמשמעותו בסעיף 9(א).

רעות גורדון: " נקרא את סעיף 9(א):

רעות גורדון: סעיף 9 – רישיון לאירוע נהיגה ספורטיבית במסלול מירוץ ארעי "(א) לא יקיים אדם ולא ינהל, בין בעצמו ובין באמצעות אחר, אירוע של נהיגה ספורטיבית בקטע דרך או בשטח אחר שאינו טעון רישיון לפי סעיף 8 (להלן – מסלול מירוץ ארעי), אלא ברישיון לפי סעיף זה ובהתאם לתנאיו.

רעות גורדון: " בחזרה לסעיף ההגדרות: "מסלול מירוץ מאושר" – "מסלול מירוץ קבוע שניתן לגביו רישיון לפי הוראות סעיף 8, או מסלול מירוץ ארעי שניתן לגביו רישיון לפי הוראות סעיף 9;" "מסלול מירוץ קבוע" – "כמשמעותו בסעיף 8(א).

רעות גורדון: " אקרא את סעיף 8: סעיף 8 – רישיון למסלול מירוץ קבוע "(א) לא יפעיל אדם, לא ינהל ולא יקיים, בעצמו או באמצעות אחר, קטע דרך או שטח אחר המיועד לשמש דרך קבע לצורך נהיגה ספורטיבית (להלן – מסלול מירוץ קבוע), אלא אם כן ניתן לו רישיון לפי סעיף זה ובהתאם לתנאיו.

רעות גורדון: (ב) הרשות המוסמכת לא תיתן רישיון למסלול מירוץ קבוע לפי סעיף זה, אלא בהתקיים כל אלה: (1) למבקש הרישיון זכות החזקה ושימוש במסלול המירוץ, המאפשרים לו לקיים בו נהיגה ספורטיבית;"

דוד טל: מדוע יש צורך בזכות החזקה?

רעות גורדון: כדי שלא יווצר מצב שבו אדם שהוא למעשה לא הבעלים של הקרקע מתדיין מולנו ומקבל רישיון, ולמעשה הבעלים האמיתי לא יודע מה נעשה ב- - - שלו.

דוד טל: אבל זה לא ימנע ממני לבוא לבעלים של מסלול מירוצים, ולשכור ממנו את המסלול.

רעות גורדון: זה לא ימנע; צריך פשוט את ההסכמה שלו.

רעות גורדון: אני מציעה שנחזור לסעיף ההגדרות, כיוון שההפניה היתה לסעיף 8(א).

דוד טל: מדוע קראתם לכך "מסלול מירוץ קבוע" ולא "מסלול מירוץ"

שירלי אבנר: כי יש אבחנה בין מסלול ארעי לבין מסלול קבוע.

שירלי אבנר: נגיע לזה.

שירלי אבנר: זה מופיע גם בהגדרות.

רעות גורדון: "נהיגה", בכלי תחרותי – לרבות נסיעה בכלי התחרותי שלא כנהג;"

אמנון כהן: אם רכשתי רכב שהוא כלי תחרותי, וביום רגיל אני רוצה ללכת גם למכולת כדי לרכוש מצרכים באותו רכב.

רעות גורדון: זה לא קשור לזה.

שירלי אבנר: זה הנווט, למשל.

דוד טל: אדם שיושב עם הנהג – נווט או חבר טוב.

שירלי אבנר: הוא צריך להיות בעל רישיון.

אליעזר כהן: יש תחרויות שמחייבות אדם שמלווה את הנהג.

אליעזר כהן: זה בדיוק אותם היחסים שבין הטייס לבין הנווט ב-16F.

אליעזר כהן: הוא אומר לו בקשר: "ימינה", "שמאלה", וכן הלאה.

רעות גורדון: "נהיגה ספורטיבית" – נהיגה בכלי תחרותי,ב עת תחרות או בעת פעילות ספורט אחרת, לרבות נהיגה כאמור לשם אימון, דירוג או הצבה בתחרות, ניסוי או הדרכה; "נזק גוף" – מוות, מחלה, פגיעה, או ליקוי גופני, נפשי או שכלי, לרבות פגיעה בהתקן הדרוש לתפקוד אחד מאברי הגוף שהיה מחובר לגוף הנפגע בעת הפגיעה;"

קריאה: מה עם פגיעה נפשית?

דוד טל: רשום כאן לגבי פגיעה נפשית.

דוד טל: עם זאת, מה פירוש "לתפקוד אחד מאברי הגוף שהיה מחובר לגוף".

שירלי אבנר: זוהי הגדרה של חוק הפיצויים.

רעות גורדון: "ספורט" ו"פעילות ספורט" – "כהגדרתם בחוק הספורט, התשמ"ח-1988.

רעות גורדון: אקרא את חוק הספורט, התשמ"ח-1988: "ספורט" או "פעילות ספורט" – פעילות משחקית, בין תחרותית ובין שאינה תחרותית, אשר נדרש לה מאמץ גופני;" בחזרה לסעיף ההגדרות: "פקודת ביטוח רכב מנועי" – "פקודת ביטוח רכב מנועי [נוסח חדש], התש"ל-1970.

אמנון כהן: אבקש לשאול את נציגי הביטוח: איך מתנהל כל נושא הביטוחים בעולם?

שמואל מלכיס: דבר אחד ראשוני מוצא חן בעינינו מאוד: העובדה שכתוב - - - והפלט"ד לא חל על התחרות הספורטיבית.

שמואל מלכיס: שנית, יש לנו קצת בעיות עם הערפול בכל הקשור לקטע קישור - העובדה שבקטע הקישור חל הפלט"ד, ובעת ובעונה אחת חל למעשה גם הביטוח האחר.

אמנון כהן: כרגע אנחנו בסעיף ההגדרות.

אמנון כהן: כאשר ניכנס לעובי הקורה אבקש שתעירו על כך.

שמואל מלכיס: יש לנו בעיה רצינית מאוד ביחס לאי אבחנה ברורה בין תחולת החוק הרלוונטי כאשר מדובר במעבר בין קטעי קישור לקטע שבו נערכת התחרות.

אמנון כהן: כשנגיע לסעיף הרלוונטי, אבקש שתאיר את עיני הוועדה.

אליעזר כהן: אדוני היושב ראש, יש ועדת משנה לוועדת כספים בנושא הזה.

אמנון כהן: ועדת הכספים לא מעניינת אותי כרגע.

רעות גורדון: "קטע קישור" – "קטע ממסלול מירוץ ארעי שניתן לגביו רישיון לפי הוראות סעיף 9, שלא נאסר לתנועת כלי רכב שאינם כלים תחרותיים, בעת שמתקיימת במסלול המירוץ נהיגה ספורטיבית.

רעות גורדון: "

דוד טל: שם יהיה הביטוח יהיה הביטוח הרגיל?

קריאה: כן, כי זה כביש רגיל.

שירלי אבנר: אנחנו נגיע לסעיף שמפרט על קטעי קישור, ונוכל להרחיב גם בנושא זה.

צבי יוזנט: היות שחוקי המדינה חלים על מי שנוסע בכביש רגיל, ושוטר יכול לעצור אותו, מן הדין שגם אותו ביטוח יחול.

דוד טל: אם כך, למה שלא נאפשר את תחולת חוק הפלט"ד גם ביחס לאותם נהגים אמיצים?

תומר כרמי: ראשית, מדובר בארגון ספורט, ולהבדיל מהצורך ברכב רגיל הסיכון הוא לא אותו סיכון.

דוד טל: בכביש הרגיל, הסיכון של האופנועים זהה לסיכון של אוטובוס או משאית?

תומר כרמי: מדובר - - - ספורטיבית שהיא אחרת מנהיגה ברכב רגיל.

דוד טל: אבל הסיכון הוא לא אותו סיכון.

תומר כרמי: הסיכון הוא אחר.

דוד טל: אם כך, אפשר שהפוליסה תהיה יקרה יותר, אבל למה להוציא אותם מחוץ לחברה בישראל?

קריאה: - - -

דוד טל: אני חושב שזה נכון - אם המדינה חושבת שהחוק הזה נחוץ, אלו שמתמודדים ועושים ספורט - - -

אליעזר כהן: יושב כאן גם נציג משרד האוצר, ואלו הם בדיוק הנושאים שיו"ר ועדת המשנה חבר הכנסת חיים כץ - - -

אמנון כהן: חבר הכנסת כהן, אני לא מנהל את ועדת המשנה של ועדת הכספים.

אמנון כהן: אני צריך להבין את החוק כדי לאשר אותו.

אמנון כהן: לפיכך, כל מה שאתה אומר לגבי ועדת המשנה לא מעניין אותי.

אליעזר כהן: אתה צודק במאת האחוזים.

אליעזר כהן: אני רק אומר לכם שעוסקים בנושא.

אמנון כהן: אבקש פירוט לגבי קטע הקישור – מתי הוא ארעי ומתי הוא קבוע.

שירלי אבנר: כפי שנאמר בהגדרות, "קבוע" – אותו מסלול מירוץ - - -

אמנון כהן: כלומר, מיועד.

אמנון כהן: יש מקומות מסוימים שאפשר להפוך אותם למירוץ אד-הוק, כך למשל יום מסוים בשבוע.

שירלי אבנר: כן - זה ארעי.

שירלי אבנר: מסלול קבוע הוא מקום כמו איצטדיון כדורגל - - -

אמנון כהן: מה אומר סעיף 9?

רעות גורדון: זהו הסעיף שהקראנו קודם – שמגדיר מסלול מירוץ ארעי כחלק מהגדרה לגבי - - - קטעי קישור.

רעות גורדון: נחזור להגדרות: "רכב" ו"רכב מנועי" – כהגדרתם בפקודת התעבורה; "השר" – שר החינוך, התרבות והספורט.

רעות גורדון: " פרק ב: הוראות כלליות סעיף 2 – נהיגה ספורטיבית "(א) לא ינהג אדם נהיגה ספורטיבית אלא לפי הוראות חוק זה.

רעות גורדון: (ב) נהיגה ספורטיבית בישראל טעונה רישוי לפי הוראות חוק זה, כמפורט להלן: (1) רישוי הכלי התחרותי לפי הוראות סעיף 6;"

אמנון כהן: במה עוסק סעיף 6?

רעות גורדון: נגיע אליו עוד מעט.

דוד טל: עם כל הכבוד, אין לי טענה אליכם.

דוד טל: אבל לכם יש ראש צלול, ולי לא.

דוד טל: אני לא יכול לזכור כשנגיע לסעיף 6 על מה דיברנו כעת.

דוד טל: לכן אבקש שתסקרי בקצרה במה מדובר, אחרת אתם מנתקים את קו המחשבה שלי.

דוד טל: מדוע נהגתם כך בסעיף 25?

שירלי אבנר: סעיף 25 הוא סעיף פשוט יחסית, עם שני סעיפים קטנים.

שירלי אבנר: אם נכנס כעת לכל אחד מהסעיפים האלה זה יצור כל כך הרבה בלבול ובלגן שפשוט נשכח מהיכן הגענו.

שירלי אבנר: לכן אני מציעה שנסקור את ההוראות של כל סעיף, מבלי להיכנס לסעיפים הקטנים.

רעות גורדון: סעיף 6 עוסק ברישוי כלי תחרותי.

רעות גורדון: כשם שרכב רגיל צריך רישיון רכב, כאן מתייחסים לתנאים של רישיון של כלי תחרותי.

רעות גורדון: "(2) רישוי הנהיגה הספורטיבית לפי הוראות סעיף 7;".

רעות גורדון: גם כאן, כשם שלנהג רכב רגיל יש רישיון נהיגה, כדי לנהוג נהיגה ספורטיבית יהיה צורך ברישיון לנהיגה ספורטיבית.

רעות גורדון: סעיף 7 יפרט את הנושא.

רעות גורדון: "(3) רישוי מסלול מירוץ קבוע לפי הוראות סעיף 8, או רישוי אירוע נהיגה ספורטיבית במסלול מירוץ ארעי לפי הוראות סעיף 9.

רעות גורדון: " ראינו קודם שיש שני סוגי מסלולים: מסלול מירוץ קבוע - כאשר סוגרים אזור מסוים, ומכאן והלאה זהו אזור שמיועד לנהיגה ספורטיבית.

רעות גורדון: יש מסלול מירוץ ארעי - אזור שסוגרים אותו לפרקים בהתאם להוראות סעיף 9, ונגיע לכך בהמשך.

רעות גורדון: לנהיגה ספורטיבית דרושים שלושת סוגי הרישיונות עליהם דיברנו.

רעות גורדון: סעיף 3 – הקמת הרשות המוסמכת ותפקידיה "(א) מוקמת בזה, במשרד החינוך התרבות והספורט, הרשות לנהיגה ספורטיבית, שתמלא את התפקידים שנקבעו לה לפי הוראות חוק זה.

רעות גורדון: (ב) מנהל הרשות ועובדיה יהיו עובדי המדינה.

רעות גורדון: "

אמנון כהן: כמה עובדים נכללים במילה "עובדיה"?

שירלי אבנר: ככל שיידרשו.

אמנון כהן: מה זה "ככל שיידרשו"?

אמנון כהן: 100 תקנים, 10 תקנים?

אמנון כהן: אנחנו לא יודעים עדיין.

אמנון כהן: נראה בהמשך שהרשות צריכה למנות בנוסף פקחים - כמספר האירועים שיהיו.

אמנון כהן: ככל שהתופעה תהיה גדולה ורבה יותר--

שוקי דקל: זה שונה בשלב ההקמה ותוך כדי תנועה.

אמנון כהן: אמרת לי שהתקורה עומדת על כמיליון ש"ח.

אמנון כהן: מה נכנס במיליון השקלים הללו?

דוד טל: אדוני, אם התקורה היא מיליון ש"ח, מה אכפת לנו אם יהיו אלף תקנים או עשרה תקנים בלבד?

אמנון כהן: אבקש לשמוע פירוט ביחס למה שנכלל ב"עובדיה".

שירלי אבנר: יהיה מנהל הרשות, יהיה יועץ משפטי של הרשות, נניח.

שירלי אבנר: ימנו פקחים, וכפי שאמרתי מספר הפקחים יהיה תלוי בהיקף התופעה של הנהיגה הספורטיבית ועד כמה ייעשה שימוש בחוק הזה.

שירלי אבנר: אנחנו מקווים שייעשה בו שימוש, כמובן.

שירלי אבנר: לכן קשה לנו לומר כמה תקנים נדרשים.

צבי יוזנט: יש מסגרת בסיס.

אמנון כהן: מהיכן יגיע המימון שלהם?

שירלי אבנר: את זה משרד האוצר יקבע.

שירלי אבנר: אנחנו חושבים שבשלב הראשוני זה יהיה 10 עד 15 עובדים.

אליעזר כהן: אדוני היושב ראש, היא צודקת - מספר המפקחים יגדל בהתאם למספר התחרויות.

אליעזר כהן: בלא ספק – הלוואי שיהיו 20 תחרויות בו-זמנית, ויידרשו 20 שופטים ומפקחים.

אליעזר כהן: אני רוצה לדעת לפני ההצבעה מהו המבנה הארגוני של הרשות.

שירלי אבנר: זה מופיע בסעיף 3.

רעות גורדון: "(ג) מנהל הרשות אחראי על פעולות הרשות ועל ביצוע תפקידיה לפי הוראות חוק זה.

רעות גורדון: " סעיף 4 - הכרה בהתאחדות "(א) השר רשאי להכיר בתאגיד שלא למטרות רווח, כהתאחדות המרכזת והמייצגת תחום, אחד או יותר, בענף הנהיגה הספורטיבית.

רעות גורדון: "

אמנון כהן: למה הכוונה ב"אחד או יותר"?

אמנון כהן: מה עוד יכול להיות?

רעות גורדון: נניח אופנועים, קארטינג, מכוניות מירוץ מסוג מסוים.

אמנון כהן: האם ההתאחדות היא אחת?

רעות גורדון: יכולות להיות כמה התאחדויות – לפי סוג הרכב, וכן הלאה.

אמנון כהן: מה אופי החיבור בין ההתאחדות לרשות?

שירלי אבנר: הרשות היא הרשות – עובדי המדינה, ונראה בהמשך.

שירלי אבנר: ההתאחדות היא התאחדות - היא מייצגת את כל הנהגים ומרכזת את נושא התקנונים.

שירלי אבנר: נראה בהמשך היכן היא מופיעה.

שירלי אבנר: ההתאחדות איננה מטעם המדינה; המדינה מכירה בהתאחדות כגוף מרכז ומייצג.

שוקי דקל: כשם שקיימות רשות הספורט והתאחדות הכדורגל.

איל יפה: בספורט הישראלי יש בכל ענף התאחדות אחת, שהיא הגוף הרשמי והמוכר – גם מבחינת המדינה וגם מבחינת הוועד האולימפי וענפים אולימפיים.

איל יפה: לדעתי, אפשר להבין מכאן שתיתכן יותר מהתאחדות אחת.

אמנון כהן: לסוג מסוים - לרכב תהיה התאחדות אחת; לאופנועים – אחת.

אמנון כהן: כך הבנתי.

דני לוי: כמו כדורגל וכדורסל.

שירלי אבנר: בסעיף קטן (א) - - -

איל יפה: אם מדברים על מספר התאחדויות, ומתחת לפני השטח יש רכישות של כמה התאחדויות – ניקח לצורך הענין את תחום האופנועים; לא נבחין כעת בין אופנועים למכוניות, אלא ניקח מצב שבו קיימות מספר התאחדויות בתחום האופנועים.

איל יפה: זה יוצר בעיות של סמכות וארגון.

איל יפה: כך למשל, בסעיף הוועדה המייעצת קיים נציג ההתאחדות.

איל יפה: האם לכל התאחדות יהיה נציג, או שמא רק להתאחדות אחת?

איל יפה: אם כך, מי יקבע וכולי.

אליעזר כהן: נכון מאוד, זאת הערה מצוינת.

אמנון כהן: חוויתי את זה בהתאחדות המוניות - כל ארבע מוניות הן התאחדות.

אמנון כהן: איך אפשר לסגור את זה כך שלא יהיה ריבוי?

אמנון כהן: הריבוי הוא זה שמביא את ההרס.

אמנון כהן: איך אפשר ליצור מצב שבו בכל תחום תהיה התאחדות אחת?

שוקי דקל: ראשית, הכלל הוא שכל התאחדות שרוצה לקבל הכרה צריכה לעבור תהליך – יש התאחדות דומה גם בפדרציה הבינלאומית.

שוקי דקל: אני מתפלא על שאלתו של עו"ד יפה, כיוון שהוא יועץ משפטי לגופי ספורט.

שוקי דקל: בארץ יש התאחדות לכדורגל, וזוהי התאחדות לענף.

שוקי דקל: אבל יש גם התאחדויות רב-ענפיות.

שוקי דקל: יש התאחדות בשם איל"ת - איגוד ישראלי לספורט תחרותי - שאיננה אולימפית, והיא כוללת 34 איגודים.

דני אורן: ואיזו התאחדות השרה תמנה, התאחדות כוללת?

שוקי דקל: - - -

לאה ורון: אני מציעה שעו"ד יפה יבהיר לוועדה את מי הוא מייצג.

איל יפה: את לשכת עורכי הדין.

אמנון כהן: ד"ר דקל, איך אתה מוודא שלא יהיו 10 התאחדויות לאופנועים?

שוקי דקל: לא יכול להיות דבר כזה כי אנחנו נותנים את ההכרה, ואנחנו בודקים את כל הענין.

שוקי דקל: אגב, לא מזמן היתה דרישה להקמת התאחדות לכדורגל.

שוקי דקל: זה לא יכול להיות – בעולם לא קיים דבר כזה.

שוקי דקל: לכל ענף יש התאחדות אחת.

שוקי דקל: יש לנו את תחום אומנויות לחימה שכולל גופים שונים, והם חייבים להיות מוכרים על ידי גוף אחד.

שוקי דקל: לא יכולה להיות התאחדות נוספת באותו ענף.

דוד טל: אלו ענפים השרה תשים כמייצגים בוועדה המייעצת?

שוקי דקל: אם תהיה התאחדות-על כולם צריכים להיות מיוצגים.

דני אורן: השרה תמנה התאחדות-על?

קריאה: - - -

שוקי דקל: כרגע זה לא - - -

קריאות: - - -

איל יפה: אבקש להבהיר: ייתכן שאחרים לא רוצים ואז צריך לקבוע אחרת, אבל כרגע זה פרוץ.

איל יפה: אם רוצים להבטיח שתהיה התאחדות אחת לאופנועים, לאופנועי שטח, לרכבים מסוג כזה ולרכבים מסוג אחר, צריך להגדיר את זה.

איל יפה: כרגע, השרה תתקין את התנאים להתאחדות.

איל יפה: אני מבטיח לכם שיהיו כאן ארבעה תאגידים לפחות שעונים על אותם קריטריונים.

איל יפה: איזו התאחדות תקבע על ידי השרה כהתאחדות לענין זה?

איל יפה: ועדיין לא הגענו לקטע של המינויים.

איל יפה: צריך להגדיר את זה.

איל יפה: ד"ר דקל חיזק את דבריי בכך שאמר שיש תאגיד מייצג אחד לכל ענף.

איל יפה: אני לא מתווכח אם קיימת אבחנה בין מכוניות מרוץ לרכבי שטח, למשל – כל אחד מהם מהווה ענף.

איל יפה: כרגע זה פרוץ.

אמנון כהן: איך אתם סוגרים את זה?

אליעזר כהן: המבנה צריך לענות על זה.

רעות גורדון: לדעתנו, סעיף 4 מדבר בעד עצמו.

רעות גורדון: כתוב במפורש בסעיף 4 (א): "התאחדות המרכזת והמייצגת תחום" – זה יכול לרכז כמה תחומים יחד, אבל לא ייתכן שלאותו תחום יהיו כמה התאחדויות.

רעות גורדון: בנוסף, בסעיף קטן (ב) כתוב: "השר יקבע תנאים להכרה בהתאחדות לפי סעיף זה".

רעות גורדון: זה גם נותן - - -

אמנון כהן: אנחנו אוחזים כעת בשלב ההקמה, לפני הקמת ההתאחדות.

אמנון כהן: בשלב ההקמה מגיעות ארבע התאחדויות של אופנועים.

אמנון כהן: במי תבחר השרה מתוך הארבע?

אמנון כהן: במי שקרוב יותר אליה?

אמנון כהן: במי שקרוב יותר לצלחת?

אמנון כהן: איך היא תקבע?

אמנון כהן: כולם עומדים בקריטריונים, אין הבדל ביניהם.

אמנון כהן: במי היא תבחר?

שירלי אבנר: אין דבר כזה - - -

דוד טל: למה את אומרת "אין דבר כזה"?

דוד טל: יש לי מועדון של אופנועים דתיים, לאדם הזה יש מועדון וגם לממס"י יש מועדון.

רעות גורדון: יש מועדון, יש התאחדות, ויש להבחין בין שניהם.

דוד טל: כל אחד מאתנו ירצה שיכירו בו כהתאחדות.

דוד טל: במי תבחר השרה?

ניבה רפאלי: זה חייב להיות מישהו שמרכז תחום.

ניבה רפאלי: אי אפשר שיהיו שני גורמים שמרכזים תחום אחד, אחרת הם לא עונים על הגדרה של מרכזים.

ניבה רפאלי: אם מדובר בשני גורמים שמטפלים באותו תחום הם לא מרכזים אותו.

ניבה רפאלי: אז אף אחד לא מרכז אותו.

דוד טל: גברתי, האם את מכירה את ההסתדרות הלאומית ואת ההסתדרות הכללית?

דוד טל: כל אחד מייצג עובדים.

דוד טל: הראשון מייצג עובדים ומוכר כארגון יציג, והשני הוא ארגון עובדים, שמוכר גם הוא כארגון יציג.

ניבה רפאלי: הפירוש הוא שיהיה גוף שמרכז תחום.

ניבה רפאלי: כך למשל, אם יש תחום של נהיגה של אופנועים דתיים זה לא ריכוז תחום.

צבי יוזנט: התקנים הבינלאומיים של FIA ו-FIM – תקנים של רכב אופנועי – כוללים הגדרות של סוגי האופנועים וסוגי הרכב.

צבי יוזנט: עסקתי בתחום שנים רבות, ואני מציע למשפטנים לומר: "לא מעבר להגדרות הבינלאומיות".

צבי יוזנט: כך מה שנמצא שם הוא מסגרת בינלאומיות, ושלא ימציאו המצאות.

אמנון כהן: לא השבת לי על השאלה.

איל יפה: בסך הכל אני מבקש מנציגי משרד המשפטים להגדיר כאן.

איל יפה: כפי שנוכחתם, כל אחד מהמומחים מדבר על משהו אחר.

איל יפה: ראשית יש להגדיר, כי זה לא מוגדר.

איל יפה: שנית, בחוק הספורט יש הגדרה לגבי "התאחדות".

איל יפה: לענין חוק הספורט אין שתי התאחדויות לאותו ענף.

איל יפה: שם מבהירים את זה.

איל יפה: כאן זה לא מובהר כרגע.

איל יפה: כפי שאמר יושב ראש הוועדה, אם יגישו ארבעה גופים שעונים על אותם קריטריונים בקשה להיות מוכרים כמרכזים – עדיין לא קבעו מי המרכז – על סמך מה יקבעו, על סמך העיניים היפות שלו או על סמך הקרבה שלו לשר?

שירלי אבנר: אתם מתבלבלים בין הגדרת מועדון לנהיגה ספורטיבית לבין התאחדות.

קריאה: אם כך, אולי צריך לאמץ את ההגדרה שמופיעה בחוק הספורט.

שירלי אבנר: כל מה שהוצג כאן מתאים יותר להגדרה של מועדונים.

שירלי אבנר: מועדונים הם גופים קטנים.

שירלי אבנר: התאחדות היא גוף שאמור לרכז את הענף.

שירלי אבנר: לפי סעיף קטן (א), שמדבר בעד עצמו, לכל תחום תהיה התאחדות אחת בלבד.

אמנון כהן: אבקש שתרדי לסוף דעתנו – כרגע מדובר בשלב שבו טרם הכרנו בו.

אמנון כהן: איך השרה תקבע את ההתאחדות כאשר ארבעה גופים יתאחדו, וכאשר כולם יעמדו בקריטריונים?

שירלי אבנר: לשרה יש את המומחיות כי היא עושה את זה היום עם ענפי ספורט לפי חוק הספורט.

אמנון כהן: אם כך, אני רוצה לכתוב "בהתאם לחוק הספורט" או בדומה לכך.

שירלי אבנר: אבל כאן ההתאחדות לא תוקם לפי חוק הספורט אלא לפי החוק הזה.

שירלי אבנר: בנוסף, כל מה שקבענו בחוק הספורט להכרה מופיע גם כאן.

שירלי אבנר: גם בחוק הספורט יש כללים מסוימים, אבל הכללים הרלוונטיים ביותר לענין זה הם הכללים האלה.

נסים בנימין: שמי נסים בנימין, יו"ר איגוד העוסקים בענף הרכב הדו-גלגלי.

נסים בנימין: בסעיף 25 רשום: "נציג ההתאחדות".

נסים בנימין: אני מציע שיירשם "נציגי ההתאחדויות".

נסים בנימין: אם האדון הנכבד הזה אומר שלא יהיו כפילויות, אני מציע שיהיו נציגים.

נסים בנימין: מה הבעיה – שיהיו 15 נציגים או 20 נציגים בישיבה?

נסים בנימין: מה הבעיה?

שירלי אבנר: הבעיה היא שזה יסרבל את דיוני הוועדה.

שירלי אבנר: אנחנו רוצים שזה יהיה יעיל ככל האפשר.

שירלי אבנר: כשראינו לנגד עינינו את הוועדה המייעצת, ראינו אותה באמת כגוף מייעץ ולא כגוף של עסקנים – ואינני מתכוונת לפגוע כאן במישהו חלילה.

שירלי אבנר: לדעתנו, הנציג הרלוונטי יהיה נציג ההתאחדות, שתייצג תחומים רבים ככל האפשר.

שירלי אבנר: זאת משום שנציג כזה יראה לנגד עיניו את מכלול התחומים, יותר מנציג - - -

נסים בנימין: אבל זה בלתי אפשרי.

נסים בנימין: כך למשל, בענף הדו-גלגלי יש סופרמוטור, מוטוקרוס וכן הלאה.

נסים בנימין: כך גם ברכב וגם בקארטינג.

נסים בנימין: אין אחד שיכול לתת מענה על הכל.

נסים בנימין: אם הוועדה הזאת מדברת על דו-גלגלי, מה הבעיה שיישבו יותר נציגים בוועדה?

אמנון כהן: בתחום הדו-גלגלי, כמה התאחדויות יש היום?

קריאה: אין התאחדויות - יש שש עמותות.

אמנון כהן: הן יכולות להתאחד לגוף אחד?

אמנון כהן: הן יתאחדו בחוק הזה?

זהר גרינברג: כן.

נסים בנימין: - - -

אמנון כהן: אבקש להבהיר את ההתלבטות שלנו:

אמנון כהן: אנחנו רוצים להגיע למצב שבו אחד ייבחר, ולא יהיו ארבעה.

אמנון כהן: אנחנו לא רוצים שגוף שעומד בקריטריונים ייפגע חלילה כתוצאה מכך – שהוא לא ייבחר בגלל החלטה של השרה.

אמנון כהן: זאת המטרה שלנו.

אמנון כהן: אם אתה אומר כמי שמייצג את הענף הדו-גלגלי - מלבד 6 העמותות - שאין לכם בעיה להתאחד להתאחדות אחת בתחום הדו-גלגלי, נמשיך הלאה.

אמנון כהן: אבל אני רוצה לסגור מראש מצב שבו השרה תעדיף אחד על פני השני, ומישהו ייפגע.

נסים בנימין: לא "נציג ההתאחדות" אלא "נציגי ההתאחדות".

אמנון כהן: אתה מדבר על סעיף 25, ואנחנו דנים כרגע בסעיף 4 – הכרה בהתאחדות.

נסים בנימין: אפשר יהיה לאחד אותם.

אמנון כהן: אין כאן פרצה שעלולה לפגוע במישהו?

דוד טל: אני אומר לך שאי אפשר יהיה לאחד אותם – קח דוגמה מנהגי המוניות.

דוד טל: יש להם כל כך הרבה עמותות, וכל אחד רוצה לשלוט.

דוד טל: זאת בעיה רצינית מאוד בחוק הזה.

ברוך כוכבי: שמי ברוך כוכבי, ממועדון האופנועים הישראלי.

ברוך כוכבי: אני רוצה להתייחס להניסיון שלנו להתאגד עם שאר רוכבי כלי הרכב הדו-גלגלי.

ברוך כוכבי: הענין שלנו בחוק הזה הוא ענף מיוחד מאוד – ימי מסלול.

ברוך כוכבי: הוא לא תחרותי, אבל הוא ספורטיבי.

ברוך כוכבי: הניסיון שלנו להתאגד עם שאר העמותות הפעילות בתחום כלי הרכב הדו-גלגלי עולה בתוהו, עד כדי כך שאנחנו נדחקים החוצה.

ברוך כוכבי: אם הסעיף הזה יאפשר להתאחדות אחת בלבד של רוכבי רכב דו-גלגלי, יהיו עמותות שימצאו את עצמן נדחקות על ידי הרוב, משום שזה מותנה בהסכמה של עמותות אחרות ובעמדות שלהן.

ברוך כוכבי: נמצא שחלק מהעמותות יכולות להתנגד ביחד כדי לדחוק את מקומן של עמותות אחרות.

ברוך כוכבי: זה דבר שלא יעלה על הדעת.

אמנון כהן: אם כך, איך אתם מציעים לסגור את זה?

ברוך כוכבי: אם בהתאחדות מסוימת לא נמצא מקום למישהו אחר, והיא בחרה להקים לעצמה התאחדות אחרת, שאינה חופפת להתאחדות קיימת - צריך להבהיר שלא ייתכן מצב שבו מועדון יודר מחברות או שתוצע לו חברות חיצונית כמשקיף בתוך התאחדות.

אמנון כהן: אולי החקיקה הזאת – כיוון שהיא כוללת את המונח "התאחדות אחת" - תאלץ אתכם להתאחד סוף-סוף?

ברוך כוכבי: אם היא אחת-אחת – בסדר.

ברוך כוכבי: לא נגד.

אורי וייסלר: שמי אורי וייסלר, אני חבר בועד עמותת הסופרמוטור.

אמנון כהן: האם החקיקה הזאת תפתור את הבעיה של התאחדות אחת לענף הרכב הדו-גלגלי?

אורי וייסלר: בראייה ארוכת-טווח אנחנו רוצים להיות תחת איזושהי מטריה של התאחדות-גג אחת.

אורי וייסלר: כרגע אנחנו אומנם בודדים, אבל בעתיד - - -

אמנון כהן: השאלה שלי היא אם זה מסדיר כאן, או שמא זה פותח פרצה חדשה.

אורי וייסלר: כאשר נהיה תחת אותה התאחדות-הגג, אותה התאחדות תהיה מיוצגת כחלק מההתאחדות המוטורית, וזה יפתור את הבעיה.

ענבל גבריאלי: מבין כל המילים שנזרקו, שמעתי שהיה איחוד של שש העמותות.

ענבל גבריאלי: מאחוריי אומרים אחרת, ולכן אבקש להבהיר את הנקודה הזאת.

אליעזר כהן: אדוני היושב ראש, החוק הוא טוב.

אליעזר כהן: בגדול, מה שמונח כאן זה בסדר.

אליעזר כהן: אנחנו נכנסנו עכשיו ל-fine tuning.

אליעזר כהן: לא ממציאים כאן שום גלגל; כל התאחדויות הספורט מכירות את כל התופעות האלה של התמחויות וענפים.

אליעזר כהן: זה מופיע בכל ענפי הספורט.

אליעזר כהן: אני מציע שהמנסחים יישבו ויביאו בחשבון את ההערות שהועלו כאן.

אליעזר כהן: בנוסף, הכיסוי נכון בעיקרון.

ענבל גבריאלי: השאלה היא אם יש דרך קבועה שמסדירה את כל ההקמה של ההתאחדות באופן שיכלול את כל הגופים – את החזקים יותר ואת החלשים יותר.

אמנון כהן: המשפטנים יצטרכו לתת על כך את הדעת.

אמנון כהן: בנוסף, אם השרה בחרה בהתאחדות מסוימת, היא זו שתהפוך לנציג בסעיף 25.

אמנון כהן: כלומר, אם מישהו נפגע כאן ולא נכנס, הנציג שלו גם לא יישב בסעיף 25.

אמנון כהן: הוא נפגע פעמיים.

צבי יוזנט: תכתוב: "נציג ההתאחדות לפי הענין".

1028: על כל ניסוח שאציע יגידו שחברי מרכז אמרו לי.

1028: אז אני סותם את הפה.

1028: רק תגידו לי איפה יש חברי מרכז, כך שאני אראה אותם.

1028: אני לא מכיר.

אמנון כהן: חבר הכנסת בנלולו אני אייצג אותך נאמנה.

שירלי אבנר: אבקש להגיב לדברים שעלו כאן:

שירלי אבנר: אני רוצה להפיס את דעתכם – גם אני עובדת על החוק הזה מזה ארבע שנים.

שירלי אבנר: על כל מה שעלה כאן חשבנו.

שירלי אבנר: אם יורשה לי להפנות לחוק הספורט, בחוק הספורט אפילו לא מופיע משהו דומה לסעיף קטן (ב).

שירלי אבנר: בחוק הספורט נרשם רק: "המרכז והמייצג ענף או ענפי ספורט".

שירלי אבנר: כלומר, זהו נוסח הרבה יותר לקוני ואנחנו רואים שבספורט זה בכל זאת מסתדר.

דני אורן: אבל יש שם המשך להגדרה.

שירלי אבנר: אנחנו קובעים כאן גם כללים ושקיפות.

שירלי אבנר: בנוסף לכך, הכללים הללו, לפיהם תיעשה ההכרה בהתאחדות, כפופים לאישורה של ועדת הכלכלה.

שירלי אבנר: נכון, ההתאחדות אמורה לרכז ולייצג את כל העמותות ואת כל אותם ארגונים ומועדונים שעוסקים בתחום מסוים – אם זה הדו-גלגלי, הקארטינג או כל תחום אחר שיוכר ויוקם בעתיד.

שירלי אבנר: אם הם רוצים להתפצל ולהביא בפני משרד החינוך, התרבות והספורט כבעל המומחיות והידע בתחום הזה מידע לגבי כך שהם תחום נוסף ונפרד, וכי הם רוצים הכרה כהתאחדות נפרדת, הם יתכבדו ויגיעו למשרד החינוך, התרבות והספורט – שהוא בעל המומחיות והידע, והוא עושה את זה היום בענפי ספורט אחרים.

שירלי אבנר: אם הם יעמדו בתנאים ובכללים שייקבעו לפי סעיף קטן - - -

דוד טל: אולי נכניס בחוק שמי שמייצג את מספר החברים הגדול ביותר במועדון ייבחר?

שירלי אבנר: זה הנוסח של חוק הספורט, והיום הם מתמודדים עם זה במשרד החינוך - - -

לאה ורון: עו"ד אבנר, היכן כתוב שהכללים יובאו לוועדה?

לאה ורון: כתוב "השר יקבע תנאים להכרה"?

שירלי אבנר: - - - כפוף לסעיף 32(ג)(1) – הכל באישור ועדת הכלכלה.

אמנון כהן: גברתי, לא הבנתי את הצעתך.

שירלי אבנר: אמרתי שאפשר להתמודד עם זה בעזרת החוק כפי שהוא מנוסח היום.

שירלי אבנר: קבענו כאן יותר כללים.

שירלי אבנר: לדעתנו אין פרצות, כי אנחנו מצליחים להתמודד עם זה יפה מאוד בחוק הספורט.

אמנון כהן: מי יהיה בוועדה המייעצת?

אמנון כהן: הרכבים, האופנועים - - -

שירלי אבנר: אנחנו יכולים לומר שזה יהיה נציג ההאחדות הרלוונטית או הנוגעת בדבר, אם אתם חושבים - - -

אמנון כהן: אם תתקיים תחרות בעוד חודשים במסלול מסוים--

שירלי אבנר: אנחנו יכולים לחשוב על הוספת הדבר הזה בסעיף 25(א)(6), אבל נרצה לבדוק את זה.

אמנון כהן: האם אפשר להוסיף בסעיף 4(א): השר רשאי להכיר בתאגיד "אחד"?

שירלי אבנר: זה ברור – "המרכזת והמייצגת תחום".

שירלי אבנר: זה באמת לקוח מהנוסח של חוק הספורט.

שירלי אבנר: חוק הספורט מבהיר: "התאחדות" ו"איגוד", לענין ספורט – תאגיד שלא למטרות רווח, המרכז והמייצג ענף או ענפי ספורט בישראל ושמכירים בו הגופים הבין-לאומיים הממייצגים והמוכרים באותו ענף ספורט".

דני אורן: אם כך, למה עושים סעיף מיוחד להתאחדות, ולא לוקחים את זה מחוק הספורט?

דני אורן: חוק הספורט מסדיר את כל ההתאחדויות במדינת ישראל בכל ענפי הספורט.

דני אורן: אם כך, אפשר להשמיט בכלל את נושא ההגדרה, ולכתוב במקום זאת: "בהתאם לחוק הספורט".

קריאה: כיוון שאתם לא מייצגים את ההתאחדות - - -

יצחק מילשטיין: אנחנו מודיעים כאן שאנחנו לא רוצים לייצג.

שוקי דקל: אבקש להבהיר: עורכת-הדין מהלשכה המשפטית הזכירה את נושא חוק הספורט.

שוקי דקל: בחוק הספורט אנחנו בוחנים מקצועית גוף שיכול להיות התאחדות או איגוד.

שוקי דקל: אנחנו עושים זאת בהתאם לנהלים קבועים.

שוקי דקל: אנחנו מקימים ועדות מקצועיות ולאחר מכן מעבירים לחתימת השרה.

שוקי דקל: זה הנוהל, ואני חושב שצריך להצמיד את זה - כמו בחוק הספורט.

אמנון כהן: ולשאלתו של מר אורן – למה לא לקחת את הנוסח מהחוק הקיים?

שוקי דקל: זה מה שאני מציע: את נושא ההתאגדות – אם זה להתאחדות או לאיגוד – לקחת מהנוסח שמופיע בחוק הספורט, וכך אנחנו עושים.

שוקי דקל: אתן דוגמה: יש לנו חוק אחר בשם חוק הצלילה הספורטיבית.

שוקי דקל: הוא דומה למדיי, ויש שש התאחדויות דומות.

שוקי דקל: באו שני ענפים וכל אחד מהם אמר שהוא מייצג.

שירלי אבנר: אם היינו חושבים שזהו הפתרון הראוי, זה היה חוסך לנו הרבה מאוד בלגן, כמובן.

שירלי אבנר: עם זאת, אנחנו חושבים שחשוב לעשות כאן הוראה מיוחדת, במיוחד לאור סעיף קטן (ב).

שירלי אבנר: בחוק הספורט אין משהו מקביל לסעיף 4(ב).

שירלי אבנר: אנחנו ומשרד החינוך חושבים שזה חשוב.

שירלי אבנר: זה יוצר שקיפות, וזה אומר לגופים מסוימים: אם אתם עומדים בכללים האלה – כללים שפורסמו ואושרו על ידי ועדת הכלכלה – אתם יכולים לפנות בבקשה למשרד החינוך, התרבות והספורט.

שירלי אבנר: זה מחליף את העמימות הזאת שקיימת בחוק הספורט.

שירלי אבנר: לדעתנו, זה ראוי יותר.

ענבל גבריאלי: אם כך, אולי המקום של הסעיף הזה הוא בחוק הספורט.

שירלי אבנר: לא, הכללים כאן הם כללים שונים.

שירלי אבנר: בחוק הספורט השיקולים הם אחרים, ואילו כאן יש התחשבות גם בדברים נוספים.

שירלי אבנר: אני לא אשת המקצוע בתחום הזה, אבל התייעצנו עם אנשי המקצוע והם אמרו לנו שלדעתם כדאי לקבוע הוראה מיוחדת בחוק הזה, שלא כמו בחוק הספורט, שראוי להותיר בו יותר שיקול דעת.

שירלי אבנר: כאן הומלץ להכניס הוראה מיוחדת, עם הכללים הנוגעים בדבר – גם לאור הכללים הבינלאומיים שקיימים בתחום הזה.

שירלי אבנר: לכן הכנסנו הוראה מיוחדת לכאן.

ענבל גבריאלי: את מדברת על סעיף 4(ב): מבחינת "היכולת הארגונית, הכספית והמקצועית של ההתאחדות", מה פתאום שיהיה הבדל בין ההתאחדות שתוקם לענף הספציפי הזה לבין כל התאחדות ספורטיבית אחרת?

ענבל גבריאלי: הרי אנחנו לא מדברים על כמה קריטריונים שמבדלים את הספורט המוטורי מהכדורגל או מהכדורסל; זו התאחדות ספורט וזו התאחדות ספורט.

ענבל גבריאלי: מבחינה כספית, ארגונית וניהולית לא צריך להיות שום הבדל, בשום פנים ואופן.

ענבל גבריאלי: לטעמי, מקומו של הסעיף הזה הוא אך ורק בחוק הספורט, כסעיף-גג לכל ההתאחדויות.

שירלי אבנר: אני לא מביעה כעת עמדה האם זה יהיה בחוק הספורט או לא.

שירלי אבנר: אני חושבת שחשוב שזה יהיה גם כאן – כך את יוצרת באופן מרוכז את ההסדר של התחום הזה.

ענבל גבריאלי: לא – אז את יוצרת איזשהו חוק מטריה, שהוא חוק הספורט, ואז אנחנו באים ועושים חוק מוטורי.

ענבל גבריאלי: מחר תקום ההתאחדות לכדורגל ותאמר שגם היא רוצה חוק משלה כי היא לא מסתפקת בתקנונים הפנימיים שלה.

דוד טל: אדוני היושב ראש, למען הגילוי הנאות: חברת הכנסת ענבל גבריאלי היא אוהדת של קבוצה מסוימת שאחי מנהל.

ציון עופרי: שמי ציון עופרי.

ציון עופרי: אילן אהרון ואנוכי היזמים של הפארק המוטורי בחצרים.

ציון עופרי: זכינו במכרז בדצמבר 2004 - 320 דונם לפארק מוטורי, פלוס מרכז הדרכה.

אמנון כהן: על ידי מי זכיתם, על ידי המדינה?

ציון עופרי: המינהל יחד עם - - -

אמנון כהן: בלי חוק ובלי כלום?

ענבל גבריאלי: היכן יוקם הפארק?

ציון עופרי: בפארק חצרים עומד להיות מוקם פארק מוטורי, שישתרע על פני שטח בן 320 דונם - באמצעות זכיה של המינהל בדצמבר 2004.

ענבל גבריאלי: איך המינהל ידע שהספורט הזה יתאפשר?

ציון עופרי: כרשות מחוקקת, אתם צריכים לשים את הדגש על כמה דברים - נושא הבטיחות של הנהגים ומניעת תאונות דרכים.

ציון עופרי: מלבד השטח שציינתי, אנחנו מקימים 80 דונם להדרכה נכונה.

ציון עופרי: נסענו לאוסטריה כיוון שיש שם מודל קיים ופעיל.

ציון עופרי: אנחנו לא ממציאים את הגלגל.

ציון עופרי: יש לנו טיוטת התקשרות עם קבוצה אוסטרית לנושא הזה – איך מקימים את זה.

ציון עופרי: זה קיים שם 20 שנה.

ציון עופרי: יש שם תקנה של משרד התחבורה, כפי שהיא קיימת כאן, לפיה ניתן להקים מרכז הדרכה - - -

לאה ורון: ועדת הכלכלה אישרה את התקנות, אבל המשרד לא מיישם אותן.

ציון עופרי: לכן אבקש שתתמקדו רק בנושא הבטיחות ובנושא ציוד מיגון.

ציון עופרי: ביחס לנושא ההתאחדות: אני לא בטוח עד כמה צריך התאחדות.

ציון עופרי: כל מועדון שרוצה להקים מועדון מסוים יפנה לרשות הרישוי המוסמכת, והיא זו שתחליט אם לאשר אותו או לא.

ציון עופרי: בנוסף, יש כאן עודף רגולציה שמקשה עלינו כיזמים.

ציון עופרי: בינתיים אנחנו היחידים בארץ שמושקעים עם כסף אמיתי.

ציון עופרי: הבאנו כסף מחו"ל לצורך השקעה בפארק מוטורי כאן, ואנחנו רוצים להתקדם.

ציון עופרי: אני יודע שיש כאן אנשים שמלווים את הנושא במשך שנים לא-מעטות, כמו דני לוי וחברי הכנסת רצאבי וכהן.

ציון עופרי: אנחנו רוצים לדעת איך אנחנו מתקדמים מכאן ואילך.

אמנון כהן: החוק הזה פוגע בכם?

ציון עופרי: הוא לא פוגע – להפך; אנחנו בעד.

ציון עופרי: - - - מספר סוגי נהיגה - החל מקארטינג לילדים בקבוצות של גילאי 8, 10 ו-12, וכלה בגילאי 17.

ציון עופרי: יהיו מסלולי מרוץ של מוטוקרוס ואופנועים מסוגים שונים.

ציון עופרי: אנחנו עכשיו בשלב תכנוני.

ציון עופרי: יש לנו תוכנית - - - מפורטת, היחידה בארץ, שמתירה מסלול מירוצים מוטוריים.

ציון עופרי: מתוכה אנחנו גוזרים כעת תוכנית מפורטת שתאפשר בהתאם לחוק את המסלול - - - המוטורי.

ציון עופרי: נכון לרגע זה אנחנו מצויים בהליך תכנוני.

ציון עופרי: אנחנו רוצים בסך הכל להתקדם בחקיקה, כי אותנו זה מגביל.

אמנון כהן: אבקש שתעקוב ותעיר - אם יש לך הערות ענייניות לגבי החקיקה מבחינת הבטיחות והתחרויות השונות נשמח מאוד לשמוע.

אליעזר כהן: אדוני היושב ראש, אנחנו מסיימים בעוד 15 דקות, ואני מבקש לסיים לכל הפחות את פרק ההוראות הכלליות.

דוד טל: אדוני היושב ראש, אני רוצה להגיב לדברי היזם: עם כל הכבוד, אני לא התערבתי בשיקול דעתך ביחס להקמת אותו פארק.

דוד טל: כמחוקק, אבקש שלא תדריך אותנו ביחס לדברים שאנחנו צריכים לעשות או לא צריכים לעשות.

דוד טל: אנחנו חייבים לראות את הדברים בפרספקטיבה רחבה, ואתה רואה את הדברים בזווית צרה – אתה מסתכל רק על הצד הכלכלי, וזה לגיטמי; השקעת כסף וזה בסדר.

דוד טל: עם זאת, אנחנו חייבים לבחון את הנושא מתוך ראיה רחבה, ולבחון את כלל הבעיות.

דוד טל: מתעוררות כאן בעיות רבות – ראית ושמעת.

דוד טל: אי אפשר לדלג על כל הבעיות הללו, להניח אותן בלא פיתרון ולנסות לעזור רק לך.

ציון עופרי: - - -

דוד טל: הרי בגדול ביקשת להתעסק כרגע בבטיחות בלבד, ולדבריך כל הדברים האחרים, כמו התאחדות, לא מעניינים.

ציון עופרי: - - -

אמנון כהן: לגבי סעיף 4, אנחנו מבקשים שהיועצים המשפטיים יישבו ביחד ויתייחסו למכלול ההערות שעלו במהלך הדיון על ידי חברי הכנסת והגופים השונים.

אמנון כהן: תמצאו נוסחה שאכן תתן את הביטוי לכך שהשר יוכל לקבוע שתהיה התאחדות לכל אחד מן הגופים המתחרים.

אמנון כהן: תביאו נוסחה מתאימה לסעיף 4(א) ו-(ב), שתבטיח את קיומו של שיקול דעת אובייקטיבי ונכון לשר.

דוד טל: בנוסף, שחוק הפלט"ד יחול גם על החוק הזה, בכל תחום.

דוד טל: אחרת, אני אגיש הסתייגות.

קריאות: - - -

רעות גורדון: סעיף 5 – כללי הנהיגה הספורטיבית "(א) כללי הנהיגה הספורטיבית הם התקנונים והכללים כמפורט להלן, כפי שאישרה הרשות המוסמכת, בשינויים ובתנאים שעליהם הורתה: (1) התקנונים הרשמיים הנוהגים, מזמן לזמן, בגופים הבינלאומיים המוכרים בתחום מתחומי הנהיגה הספורטיבית, והכללים שעליהם החליטה התאחדות על פי התקנונים האמורים; (2) כללים שעליהם החליט מועדון לנהיגה ספורטיבית בישראל, ובלבד שאינם עומדים בסתירה לתקנונים ולכללים האמורים בפסקה (1) שענינם תחום הנהיגה הספורטיבית שבו עוסק המועדון, ככל שישנם תקנונים או כללים בתחום האמור; לענין זה, "מועדון לנהיגה ספורטיבית" – תאגיד שלא למטרות רווח הפועל לצורך קיום פעילות של נהיגה ספורטיבית.

רעות גורדון: (ב) הרשות המוסמכת לא תאשר כללי נהיגה ספורטיבית שענינם תנאים למתן רישיון כלי תחרותי ולחידושו, אלא לאחר התייעצות עם הוועדה המייעצת.

רעות גורדון: (ג) כללי הנהיגה הספורטיבית יעמדו לעיון הציבור במשרדי הרשות המוסמכת, וכן במשרדי ההתאחדות ובמועדון הנהיגה הספורטיבית הנוגעים בדבר.

רעות גורדון: "

אמנון כהן: האם יש הערות נוספות לפרק ההוראות הכלליות?

דני לוי: רציתי להתייחס מבחינה מקצועית, כך שחברי הוועדה וחברי הכנסת יבינו את פירוש המושג "התאחדות ספורט מוטורי".

דני לוי: זאת איננה המצאה של משרד המשפטים; התאחדות לספורט מוטורי קיימת בכל מדינה.

דני לוי: בעולם, התאחדות ספורט מוטורי מקיפה את כל העמותות והמועדונים שדינם ספורט מוטורי תחרותי.

דני לוי: החוק הזה הוא חוק ספורט מוטורי תחרותי, ולא חוק לטיולים בשטח או באוויר הצח, עם כל הכבוד.

דני לוי: לשם כך, כל עמותת הספורט המוטורי הדו-גלגלי התאחדו עם הספורט המוטורי ארבע-גלגלי והגישו בקשה לרשם העמותות להכרה כהתאחדות.

דני לוי: זה לגבי מועדון האופנועים הישראלי.

דני לוי: החוק בחו"ל מקבל מועדונים כאלה, שעניינם איננו ספורט מוטורי תחרותי, כמשקיפים בתוך התאחדות.

דני לוי: הדברים מופיעים כאן, במסמכים שבידי.

דני לוי: אני לא ממציא את הגלגל; הבאתי את כל החוקים מהפדרציה הבינלאומית – חלקן מיוצגות על ידי ממס"י וחלקן הן פדרציות אמריקאיות שאינן מיוצגות על ידי ממס"י.

דני לוי: הדברים האלה ברורים – אין כאן משחקים.

דני לוי: החוק הוא חוק ספורט מוטורי תחרותי.

דני לוי: לכן עמותות הספורט המוטורי התחרותי יקימו את ההתאחדות.

דני לוי: השאלה אם יהיה נציג אחד או שניים באמת איננה רלוונטית.

איל יפה: הדברים שאתה אומר לא מסתדרים עם החוק.

אמנון כהן: מר לוי, מדובר בחקיקה שאנחנו צריכים להחליט לגביה.

אמנון כהן: ייתכן שהכוונות שלך טובות, אבל הן לא באות לכלל ביטוי בחקיקה שלפנינו.

אמנון כהן: מושמעות במהלך הדיון הערות שונות, ואנחנו רוצים לקבל החלטה נכונה.

אמנון כהן: המטרה היא להגשים את הרעיון שהגית במשך שנים רבות – כל הכבוד על כך שהתעקשת והולכת את הדברים.

דני לוי: רק רציתי להבהיר את הנקודה המקצועית.

אמנון כהן: אבל אם זה לא עולה בקנה אחד, והמשפטנים האחרים אומרים שזה לא מסתדר עם התזה שלך - - -

דני לוי: אז יצטרכו לשנות כדי שזה - - -

אמנון כהן: אז תצביע על המקום שבו צריך לשנות.

אמנון כהן: אני אקבל החלטה, ובסופו של דבר יגידו לי שזאת לא החלטה נכונה.

ברוך כוכבי: כנציג מועדון האופנועים הישראלי, אבקש לחדד את הנקודה: הענין של מועדון האופנועים הישראלי איננו בספורט מוטורי דו-גלגלי תחרותי אלא בקיום של ימי מסלול.

ברוך כוכבי: אנחנו רואים את החוק הזה כמכשיר ראשון במעלה בקידום הבטיחות ובמלחמה בתאונות הדרכים.

ברוך כוכבי: את זאת אנחנו מקווים לעשות באמצעות סעיף 12 – ויש לנו גם שינוי בניסוח שלו – באמצעות עידוד רוכבים, ואולי נהגים, לעשות במקומות מוסדרים דברים שלא ייעשו בכביש הציבורי.

ברוך כוכבי: זאת איננה פעילות תחרותית.

ברוך כוכבי: בכל זאת, זה החוק שבו זה ידון.

ברוך כוכבי: לא ייתכן שמועדון האופנועים הישראלי, שחרת על דגלו את אחת ממטרות היסוד של החוק הזה, קידום הבטיחות בדרכים, יהיה ממודר מהתאחדות ספורט מוטורי מסוים.

ברוך כוכבי: אולי אין מקומו בהתאחדות הספורט המוטורי הדו-גלגלי – אולי דני לוי יתאחד עם האחרים ויקימו התאחדות – אבל ברור שחייבת להיות התאחדות ספורט מוטורי דו-גלגלי לענין ימי מסלול, למשל.

ברוך כוכבי: לכן חייבים לאפשר או בתוך ההתאחדות הכללית או בתוך התאחדות נפרדת - ולדידנו זה היינו הך.

ברוך כוכבי: אבל לא ייתכן שמועדון האופנועים הישראלי ישמש משקיף בארגון שיקבע את כללי הנהיגה הספורטיבית לפיו הוא יפעל.

אמנון כהן: ביקשנו מהיועצת המשפטית לשבת לגבי סעיף 4.

אמנון כהן: אני מציע גם לכם לקחת יוזמה ולהביא נימוקים כאלה ואחרים וניסוחים מהעולם.

אמנון כהן: אני פונה גם למר לוי בענין הזה.

אמנון כהן: אמרת שזה לא עולה בקנה אחד עם הדברים שעלו כאן?

אמנון כהן: תביאו ניסוחים.

אמנון כהן: אפשר לדבר, אבל בסופו של דבר אנחנו רוצים להוציא חוק טוב, לתפארת מדינת ישראל.

אמנון כהן: לא נצביע היום כי אין החלטה סופית – הם צריכים להתייעץ ולהעביר לנו מינוחים נכונים.

אמנון כהן: לפיכך, אני מציע שתהיו שותפים למהלך הזה, לא רק בדיבורים.

אמנון כהן: שבו עם היועצים המשפטיים.

ברוך כוכבי: ישבנו עם משרד התחבורה ועם משרד החינוך, התרבות והספורט, והגענו לניסוח מוסכם ביחס לסעיף 12 לחוק, שלדידנו פותר את הבעיה.

ברוך כוכבי: לאמיתו של דבר, אנחנו לא רואים בעיה בסעיף 4; אנחנו רואים בצער את העובדות בשטח שקובעות חלק מהעמותות בניסיון להדיר עמותה בעלת תחום פעילות לגיטימי.

ברוך כוכבי: אנחנו שואפים לכך שהחוק הזה יכיל גם פעילויות שאינן תחרותיות.

ברוך כוכבי: אחרת החוק הזה לא יענה על נושא המלחמה בתאונות הדרכים, כפי שהוא יכול לענות.

אמנון כהן: אבל זה חוק ספורט תחרותי.

ברוך כוכבי: אבל אני יכול לעבור על כל סעיף ולהסביר מדוע הפעילות של ימי מסלול – ואגב, מדובר בפעילות ספורטיבית ומוטורית שמקובלת בכל העולם כבר יותר מ-20 שנה.

אמנון כהן: זה מופיע כרגע בחוק, בסעיף 12?

ברוך כוכבי: לא, זה מופיע בהסכמה שלנו עם משרד התחבורה ועם משרד החינוך – לסעיף 12.

אמנון כהן: אבקש ממשרד המשפטים לשבת עד הדיון הבא ולראות היכן הוא משתלב.

אמנון כהן: אני לא רוצה שהוויכוח יתקיים במהלך הדיון – קיימו ישיבה לפני כן.

ברוך כוכבי: הסעיף נוסח.

שירלי אבנר: מהדברים שראיתי, הנוסח שהם מציעים לא מקובל לא עלינו ולא על משרד התחבורה.

שירלי אבנר: שינינו את הנוסח של סעיף 12 בעקבות הישיבה הקודמת, וכשנגיע לסעיף - - -

ברוך כוכבי: אם יש לך את הנוסח האחרון, הוא מקובל עלינו.

אמנון כהן: יש לכם הערות לסעיף 4?

ברוך כוכבי: אני חושב שלא ראוי להיכנס לשאלה קטנונית כל כך כמו מדוע חלק מהעמותות מתאגדות כדי לדחוק עמותה אחרת.

ברוך כוכבי: אני חושב שהשרה צריכה להפעיל את הסמכות ואת שיקול הדעת שלה בהכרה בהתאחדות כדי למנוע מצב כזה.

ברוך כוכבי: אני לא חושב שמקומו של הנושא הזה הוא בחוק.

אמנון כהן: עו"ד יפה, האם יש לכם בעיה עם סעיף 4?

איל יפה: כן, הנוסח הזה - - -

שירלי אבנר: אתה באמת מוזמן לשלוח לנו הצעה לנוסח, ונשקול את ההצעה.

שירלי אבנר: זוהי ההתחייבות שלנו.

אמנון כהן: סיימנו את סעיף ההוראות הכלליות.

אמנון כהן: לקראת הדיון הבא, אנחנו ממתינים לקבל נוסח מתואם עם לשכת עורכי הדין וכל הנוגעים בדבר, כולל סעיף 12.

שירלי אבנר: אני לא מבטיחה שזה יהיה מתואם.

שירלי אבנר: אנחנו נראה את הנוסח, נשקול ונתייעץ עם הגורמים הנוגעים.

אמנון כהן: אבקש שתקיימו את ההתייעצות לפני כן כדי לחסוך זמן בדיונים כאן בוועדה.

דוד טל: קחו בחשבון שמותר לנו להגיש הסתייגויות לחוק הזה.

שירלי אבנר: תקנון הכנסת מאפשר לחברי הכנסת מה שהוא מאפשר.

אמנון כהן: האם יש הערות לסעיף 5?

דוד טל: כן, הוא מאוד לא ברור לי.

אהוד רצאבי: אדוני היושב ראש, יש לי בקשה: מכיוון שכל עם ישראל חברים, במידה ודברים שאמרתי בישיבה הזאת פגעו בחברי חבר הכנסת דני בנלולו, אני מתנצל.

אמנון כהן: תודה לכולכם, הישיבה נעולה.